Kalastusluvat: Kuusinki | ruka.fi\nVenäjän puolelta Paana- ja Pääjärvistä kudulle nousevat taimenet ovat nostaneet Kuusingin yhdeksi maamme tunnetuimmista taimenjoista. Tavoitelluin saaliskala on nousutaimen, muita narrattavia ovat harjus ja siika.\nKalastuskausi on Kuusinkijoella 1.6. - 31.8. Taimenen alamitta 60 cm, harjuksen alamitta 35 cm. Sallittuja pyydyksiä ovat uistin ja perho perinteisellä vapakalastusmenetelmällä, korkeintaan kaksi perhoa vavassa. Jigin sekä mutuleedsien käyttö on kielletty. Suun ulkopuolelta tarttuneet kalat ja talvikot on päästettävä takaisin. Rasvaevättömistä saaduista kaloista tulee ehdottomasti muistaa tehdä ilmoitus. Nostokoukun käyttö on kielletty. Saaliskiintiöt ovat yksi taimen kausiluvalla, yksi taimen / lupavuorokausi. Kaikilla luvilla maksimi on yksi taimen kalastuskaudessa.\nTarvittavat luvat: kalastonhoitomaksu (alkaen 6 €/vrk) ja paikallinen vesialueen kalastuslupa.\nKuusingin kalastuslupahinnat 2021\nAlle 18 vuotiaat -50 % ja alle 15- vuotiaat saavat kalastaa ilmaiseksi luvan lunastaneen huoltajan seurassa.\nKuusingin lupia voit ostaa myös netistä stellapolaris.fi/verkkokauppa ja www.kalakortti.com.\nKalastusalue on 200 m voimalaitokselta ylöspäin rajavyöhykeelle, lukuunottamatta merkittyjä rauhoitusalueita. Taimenen kalastuskielto on voimassa koko kalastuskauden ajan Melalammen yläpäästä voimalaitoksen alapuolelle.\nKuusingin lukuisat kalastuspaikat\nKuusingin suurimpia vahvuuksia on helppo saavutettavuus. Syrjäisestä sijainnista huolimatta joelle on helppo päästä monta eri reittiä pitkin. Metsätiet kulkevat joen kummallakin puolella. Kuusinkijoen kokonaispituus on 16 km, josta varteenotettavaa kalastusaluetta on noin 10 km. Joen alajuoksun mäntyvaltaiset rinteet nousevat jylhästi korkeuksiin suojaten vehreän jokilaakson rauhaa. Ylävirtaan kuljettaessa rinteet mataloituvat ja jokilaakso muuttuu kosteammaksi ja rehevämmäksi.\nKuusingilla on lukuisia kalapaikkoja, joissa vuorottelukäytäntö on selkeä ja nopeasti opittava. Tälläisiä paikkoja ovat mm. Haisusaari, Saunaniemi, Koivumutka, alempi Koivumutka, Koivusaari, Raatehammas, Hanhisuvannon niska, Lohipyörre, Takkupyörre, Sipinkoski, Särkipuronsuu ja Kanavasuu.\nMatkailupalveluiden suhteen Kuusinkijoki on lähes erämainen joki. Joen varrella sijaitsee leirintä-alue ja muutama vuokramökki. Majoittuminen on mahdollista myös jokivarressa. Matkailuautolla tai -vaunulla liikkuessasi voit leiriytyä monessa paikassa kohtalaisen lähelle kalapaikkoja. Saunavaaran montun puolikota ja muut rakenteet tarjoavat hienot puitteet myös lapsiperheille. Puolikotia sekä muita rakennelmia löytyy mm. Raatehampaan, Lohipyörteen, Hanhisuvannon ja Takkusuvannon alueelta.\nTarkemmat tiedot Kuusingista löydät osoitteesta www.uistin.net.


White & Fresh: Hiustenlähtö\nOlen ajoittain täällä blogissani maininnut sen, että minulta lähtee hiuksia aika paljon. Tai mielestäni tosi paljon. Niin paljon, että syksyllä kävin lääkärissä asti sen vuoksi. Tarvittavat kokeet otettiin ja tulokset olivat hyvät eli eivät selittäneet hiustenlähtöä. Sitten eräs lääkitys, joka minulla on jonkin aikaa ollut, päätettiin vaihtaa toiseen. Ihan sillä vain, että sen haittavaikutuksissa mainittiin hiustenlähtö. Ei sekään tietenkään ratkaisua takaa, mutta onpahan nyt sekin otettu huomioon.\nAloin tauon jälkeen käyttämään hyväksi havaittua Cutrinin Bio+ Energen sarjaa (shampoo, hoitoaine ja seerumi), josta olen puhunut täällä. Väliaikatiedote-postaus sarjasta löytyy täältä. Vuosi sitten eräs kampaaja-kaverini huomasi selkeän hiustenkasvun minulla kun olin jonkin aikaa näitä tuotteita käyttänyt. Lisäksi olen kuullut vain hyvää tästä tuotesarjasta muutoinkin. Tätä sarjaa suosittelen edelleen, vaikka juuri tällä hetkellä se ei omaa ongelmaani ratkaisekaan.\nHiustenlähtöä on toki minulla ollut ajoittain ennenkin, mutta se on aina tasoittunut. Nyt tuntuu, että mikään ei auta ja alan pian olla erittäin stressaantunut. Olen jo puolitosissani varautunut siihen, että jos haluan jatkossakin, että minulla on hiukset ostan peruukin. Arjessa hiustenlähtöäni muut eivät huomaa juurikaan, sillä pidän hiukseni kiinni. Olen lopettanut kuminauhojen käyttämisen - joskaan en niitä muutenkaan ole paljon käyttänyt - ja pidän pehmoista kangas"donitsia". Nukun hiukset kiinni, jotta ne eivät auki ollessa hieroontuisi tyynyyn ja katkeilisi. Nuttura, sykerö ja mikä milloinkin on yleensä myös niin löysällä kuin se on mahdollista.\nHiustenlähdöstä entistä stressaavamman, pelottavamman ja surullisemman tekee se, että hiukseni ovat äärettömän ohuet luonnostaankin. Kun valittelen ohuista hiuksistani, monet yleensä komppaavat ja toteavat, että heilläkin on tyypillinen suomalainen ohut tukka. Ilmeet venähtävät siinä vaiheessa kun pyydän heitä kokeilemaan hiuksiani. Kommentit ovat tyypillisesti luokkaa "Onpa joo muuten ohuet, ei mulla nyt ihan noin ohuet sentään ole!". Niinpä! Muistan lapsuudestani, kun kävin kampaajalla, että vakiokampaaja aina laittoi hiuksiini "taika-ainetta, joka paksuntaa hiukset". Se oli aina pakko laittaa, muuten en suostunut lähtemään hiustentasoituksen jälkeen kampaamotuolista. No, eihän sellaista taika-ainetta ole oikeasti eivätkä ne hiukset siitä koskaan ole sen paksummaksi muuttuneet. Aikuisiällä joku kampaaja sanoi, että hiukseni ovat todellakin äärimmäisen ohuet, mutta niitä on paljon. Sopii ollakin, sillä jos niitä olisi yhtään vähemmän niin mulla ei varmaan olisi hiuksia enää ollenkaan. Eli ei tarvitsisi enää hiusten tästä enempää vähentyä.\nPari vuotta sitten kypsyin jälleen kerran ohueen littanaan tukkaani ja hankin hiuslisäkkeet, halvalla kun sain. Kyseessä oli teippituuhennokset ja ai sitä mielenrauhaa, minkä sain, kun oli hiuksia päässä. Joo, en ole niin pinnallinen että kuvittelisin hiusten olevan esimerkiksi elämää ja terveyttä tärkeämmät, mutta minuun nyt kuitenkin vaikuttaa tämä aika paljonkin. Miksi? Sen tärkeimmän lisäksi eli säikähdyksen hiustenlähdön mahdollisista syistä olisi kauhean kiva joskus pitää hiuksia auki. Ei niitä kuitenkaan voi pitää auki, kun ne on niin ohuet ja olemattomat, että liiskaantuvat pitkin päätä ja paikka paikoin päänahkaa näkyy läpi. Haluaisin, että hiukset roikkuisivat auki ollessaan silleen normaalisti, mutta koska ovat niin onnettomat, niin ne näyttää aika kurjalta auki. Niissä ei pysy kiharat eikä niitä siis voi oikein pitää muutoin kuin sykeröllä kiinni. Oli ihanaa kihartaa hiuksia ja antaa niiden olla auki silloin kun oli teippituuhennokset. <3 Ottaisin teippituuhennokset takaisin alta aikayksikön, jos vain olisi varaa. Vähän vaikea tämä selitys hiusteni ulkonäöstä tällä tavoin kirjallisesti, joten pyydän anteeksi, jos ette ymmärrä. :)\nMitä sitten olen tehnyt tämän hiustenlähdön loppumisen puolesta muuta kuin vaihdattanut sen lääkkeeni? Olen syönyt kuurina ison purkillisen Piimaxia, jossa oli lisänä vahvaa biotiinia ja käytin sitä Bio+ Energen -tuotesarjaa. Nyt pääsin onnekseni testiryhmään testaamaan Ducrayn tuotteita (naisten) krooniseen hiustenlähtöön. Syön siis päivittäin semmoista lisäravinnetta, pesen joka toinen tai kolmas päivä hiukseni erikoisshampoolla ja joka ilta suihkutan erityistä liuosta hiuksiini, joka sitten hierotaan päänahkaan. Lyhyesti tästä Ducrayn tuotteiden testauksesta kerroin täällä.\nShampoopesun jälkeen laitan pois huuhdeltavan hoitoaineen, joka tällä hetkellä on sitä Bio+ Energen sarjaa. Kun hiukseni ovat pyyhekuivat, laitan pituuksiin ja latvoihin Moroccanoilia. Tästä upeasta hiusöljystä teen joskus erillisen postauksen, aivan upea tuote meinaan! Tämän jälkeen harjaan hiukseni Tangle Teezerillä, joka on hellävarainen harja ja josta en koskaan ikinä enää luovu. Tangle Teezeristä olen kirjoittanut täällä. Sen jälkeen annan hiusteni kuivua ja kuivaan päänahkaan sitten suihkuttelen sen Ducrayn liuoksen. Nyt olen alkanut myös pesupäivien välissä hieromaan hiusten pituuksiin ja latvoihin Moroccanoilia.\nHiuksiani en ole muutamaan vuoteen värjännyt, paitsi nyt muutama viikko sitten laitoin päähäni tumman kevytsävytteen. Hiuslakkaa en käytä säännöllisesti, vain satunnaisesti kun hiusteni on jostain syystä pysyttävä ojossa. En siis edes viikottain. Joskus saatan kosteuttaa päänahkaani. Ennen käytin siihen apteekin Aqualan L-rasvaa, nykyään Cocovin neitsytkookosöljyä, josta olen kirjoittanut täällä. Näin tein esimerkiksi eilen, sillä päänahkani kutisee hieman, varmaankin kuivuuttaan. Tämä saattaa johtua puhtaasti siitä, että olen kuivaihoinen, atoopikko. Onneksi päänahkani ei kuitenkaan hilseile, ainakaan en ole huomannut. Cocovin tuotteista pääsee lukemaan lisää heidän nettisivuiltaan. Muutama ilta sitten kokeilin myös Lushilta testiin saamaani Roots-hiusnaamiota, josta siitäkin myöhemmin mahdollisesti kerron tarkemmin muiden testaamieni Lushin tuotteiden esittelyn yhteydessä.\nDucrayn ravinnepillereiden lisäksi otan päivittäin D-vitamiinia, monivitamiinia sekä nyt flunssa-aikana C-vitamiinia. Maitotuotteita tulee myös päivän mittaan käytettyä ja vettäkin juon. Nyt juuri en saa päähäni muita juttuja, jotka joko edistäisivät hiustenlähtöäni tai vaihtoehtoisesti ehkäisisivät. Hormonaalisia lääkkeitä kuten e-pillereitä käytössäni ei ole.\nAion myös siirtyä käyttämään luonnonkosmetiikkaa tai vähintäänkin mahdollisimman vähän lisäaineita kuten parabeenejä sisältäviä hiustenhoitotuotteita. Aloitan siirtymisen hiustenhoitoaineesta, kun käyttämäni hoitoaine kohta loppuu. Ostin Prismasta Urtekramin hoitoaineen. Ducray-kuurin ajan (3kk vähintään) voi käyttää ihan normaalisti käytössä olevaa hoitoainettaan. Silloin tällöin tarpeellinen kuivashampookin täytyy ostaa luonnonkosmetiikasta, jos sellaista on. Lushilla olisi kuivis, mutta en ole vielä perehtynyt sen INCI-listaan.\nSilloin tällöin myös ronskisti jaan hiukseni keskijakaukselle ja jaan hiukseni tasaisesti molemmin puolin päätä ja *naps* saksilla muutama sentti pois. Jotenkin koen siihen parin kuukauden välein pakottavaa tarvetta, uskon kai että kun hiuksia pätkii, niin ne jaksavat vastaanottaa ravinteita ja muita hoitavia aineita paremmin.\nMutta tässä siis todella kattava kirjoitus aiheesta, joka minulle on tällä hetkellä todella tärkeä ja ajankohtainen. Toinen ajankohtainen asia on haastava ihoni, mutta siitä kerron sitten joskus toiste, kunhan olette ensin toipuneet tästä julmetun pitkästä postauksestani - jos edes jaksoitte lukea näin pitkälle. ;)\nKiitos siis jokaiselle, joka jaksoi vuodatukseni loppuun asti ja etukäteen kiitos ihan jokaiselle, jolla on jakaa kanssani aiheeseen liittyen mielipiteitä, vinkkejä tai vaikkapa omakohtaisia kokemuksia. Otan kaiken vastaan mitä nöyrimmin. Otan vastaan ihan kaiken mahdollisen avun ja tuen, mitä teillä on antaa. Ja koska tiedän, miten kurjaa tämä on, mielelläni tuen myös mahdollisia kohtalontovereitani jos vaan uskallatte jakaa kokemuksianne.\nP.S. Tekstiin ujutin aika monta linkkiä, koska näin ollen minun ei tarvitse tässä selittää ihan kaikkea viimeisen parin vuoden ajalla tapahtuneista asioista vaan voitte käydä lukemassa vanhoja postauksiani, jos kyseinen kohta kiinnostaa. :) Linkit eivät ole mainoslinkkejä.\nLähettänyt Irina - White & Fresh klo 08:46\nTunnisteet: hiukset, hyvinvointi ja terveys\nJonna 12. marraskuuta 2012 klo 9.12\nNiin kauan kun kaikki on "hyvin" ei tule ajatelleeksikaan kuinka ikävää on esimerkiksi hiustenlähtö. Miehelläni on ollut hyvin tuuhea ja tumma tukka, joka n. 24-v. alkoi voimakkaasti harventua päälaelta. Siis ihan "normaalia miesten hiusten harventumista". Mutta ei ole kivaa sekään vaikka kyseessä on mies ja vielä suht ei-pinnallinen sellainen. Sen verran olen miettinyt asiaa, että perinnöllisyyden lisäksi, voisiko ruokavalioasioilla olla tekemistä tämän kanssa. Uskon siis että sinä syöt terveellisesti (ainakin sellaisen vaikutelman saa täältä :) mutta sekä mieheni että kaksi naispuolista henkilöä joilla tiedän voimakasta hiustenlähtöä, ovat laihduttaneet ennen ongelmaa joko kerralla paljon tai vuosien ajan jojomaisesti.\nToivottavasti et loukkaannu että "vertaan" asiaa miesten hiusten lähtöön. Se on kuitenkin niin paljon tavallisempaa. Minusta tuntuu että miehelleni on ollut tärkeää, että osalla hänen samanikäisistä kavereistaan on sama ongelma ja esim. minua ei hänen hiusten määrä ole hetkauttanut suuntaan tai toiseen. Omalla kohdallani kyseinen ongelma olisi varmasti moninkertaisesti suurempi juttu.\nTärkeä aihe joka tapauksesssa. Kiva että laitat omia kokemuksiasi tänne.\nIrina - White & Fresh 12. marraskuuta 2012 klo 14.04\nOlen miettinyt noita ruokavalioasioitakin. Ja laihduttamistakin, mutta laihtumisesta en suoraan usko sen johtuvan, sillä painonpudotustahtini on ollut todella maltillinen eikä isompaa jojoiluakaan ole ollut. Ruokavalio on ollut aika yksipuolinen, joten ajattelinkin, että se voi vaikuttaa. Sitten mietin, että hiustenlähtöä on ollut aiemminkin, joten sitäkään en ihan usko. En tietenkään voi olla varma, kaikki tämä on jossittelua.\nJa kyllä tietenkin saa miestenkin hiustenlähtöön verrata, en siitä loukkaannu sillä hiustenlähtöä sekin on. :)\nmehtäemäntä 12. marraskuuta 2012 klo 9.16\nOnko kilpirauhas kokee otettu ja ne kunnossa?ystäväni taisteli VUOSIA hiustenlähtöä vastaan. loppujen lopuksi värjätäkkään ei enää kampaaja suosutunu koska niitä hiuksia oli niin vähän. Loppujen lopuksi syynä oli kilpirauhasen vajaa toiminta. Tuo salakavala kansantauti jota itsekkin sairastan. Piilevänä häneltä löydettiin ja samaten minulta. minulla tosin ei hiukset lähtenyt. ystävälläni on nyt maailman upein,ihanin,kiiltävin ja tuuhein tukka jnka tiedän. Lääkityksellä ollut parisen vuotta.\nIrina - White & Fresh 12. marraskuuta 2012 klo 14.06\nKilpirauhaskokeet otettiin syksyllä silloin kun kävin lääkärissä ja tuloksissa ei ollut vikaa. Olisin toisaalta ehkä toivonutkin kilppariongelmaa, jotta olisi ollut jokin juttu mitä lääkitä.\nAnonyymi 12. marraskuuta 2012 klo 12.05\n"Jotenkin koen siihen parin kuukauden välein pakottavaa tarvetta, uskon kai että kun hiuksia pätkii, niin ne jaksavat vastaanottaa ravinteita ja muita hoitavia aineita paremmin."\n- Hiusten lyhentäminen / napsiminen ei tosiaan auta mitään :) Tottakai "sopivan lyhyt" tukka on usein helpompi ja jos tyvessä on mitään kohoa, se hiuskin jaksaa sieltä taas nousta ryhdikkäämmäksi, mutta mitään oikeaa apua hiusten kasvuun leikkaamisesta ei ole. :)\nToivottavasti löytyy syyllinen hiustenlähtöön, ja jos se on jokin mitätön juttu, todellakin toivon että myös parannus (siis että jos ei olekaan mitätön homma, tottakai toivotaan että siihen ensisijaisesti parannus ja tukkaongelma sitten myöhemmin!)!\nTuo Cocovi on _aivan ihanaa_! Minä käytän rasvana ja sisäisesti, mutta myös kerran kahdessa viikossa hiusten latvoihin. Sen verran vinkkaan, ettei öljyjä varsinaisesti kannata sinne päänahkaan laittaa, kun ne on niin vaikea pestä pois ja tukkivat ihohuokoset (jotka muuten ovat huomattavasti esim. kasvojen huokosia isommat), sitä paitsi luonnollinen rasvoittuminen hoitaa kyllä päänahan ja yläosan hiuksista (lue: sen mikä rasvoittuu ja "on likainen"). Mitä minä suosittelen, on n. kerran kuussa "kuorintavoiteen" (semmoisen hiuksille tarkoitettu, en muista miksi kutsutaan :D) ja naamion päälle. Ne ihohuokoset kerää itseensä ison määrän paitsi kemikaaleja, myös kaikki mahdolliset ilmansaasteet ja jo siksi se päänahka ei välttämättä ole puhdas ja terve :)\nNojoo, se siitä pätemisestä ja tosiaan toivon, että apu löytyy! Niinkin pieni asia, kuin hiukset ovat oikeasti yllättävän tärkeä juttu (= ja sitä paitsi siihen on syynsä, miksi ihmisellä sitä hiusta on...).\nIrina - White & Fresh 13. marraskuuta 2012 klo 0.30\nKiitos mielipiteestä ja vinkistä. :) Tuolla hiusten napsimisella en yritä saada hiuksiani niinkään kasvamaan, vaan jaksamaan olla ja ottamaan vastaan ravinteita. Tai no se itse hius tietenkin on jo kuollutta, mutta mitä lyhyempi sen paremmin uskon niiden jaksavan ottaa apua vastaan. Noh, olipas jotenkin omituisesti selitetty.. sen siitä saa kun yöllä kirjottelee. :D\nTuota kuorintaa ja naamiota hiuksille voisi jossain kohtaa kokeilla. En tiedä johtuuko kuivasta sisäilmasta vai mahdollisesti tuosta Ducray-kuurista, mutta viime päivinä on tuntunut kutinaa ja kuivuutta päänahassa ja päivittäin tuntuu siltä, että haluaisin kosteuttaa päänahkaani. Jotain kosteutusta pitäisi nyt kyllä saada. Hitsi vieköön, ei ole hyvä jos ihohuokoset tukkiutuu, mutta mä jotenkin olen saanut käsityksen, että shampoo pesisi öljyn aika hyvin pois (ja Ducray shampoolla pestään kahdesti yhden pesukerran aikana) eikä siten pääsisi huokoset tukkeutumaan.\nAnonyymi 15. marraskuuta 2012 klo 9.06\nKun se on just se juttu, ettei shampoo riitä puhdistamaan niitä ihohuokosia ja sitä varten pitäisi välillä kuoria :) Öljyjähän saa usein pestä päänahasta pois 3-4 pesukertaakin (ja itelläni henk. koht. silti usein jää :D). Eikä päänahka varsinaisesti tarvitse öljyä, sehän rasvoittuu luonnostaan ja niin kuuluukin olla. :)\nMulla myös kutisee ja hilseilee välillä näin talvisin (on atooppinen iho) ja minä oon löytänyt avun Sim:n system 4:stä. Haisee aivan tajuttoman pahalle, muttei joudu käyttää kuin kerran ja päänahka on taas kunnossa (niin tai siis omalla kohdalla näin). Näyttäis olevan tarkoitettukin "Hiuspohjan hoitoon ja hiusten lähtöön". En tuosta hiustenlähdöstä tämänkään kohdalla tiedä, mutta sen hiuspohjan tosiaan hoitaa mainiosti, ehdottomasti suosittelen :) On riittoisaakin, kun vaan malttaa muistaa ettei tuota tököttiä koko tukkaan tarvitse, vaan nimen omaan sinne päänahkaan :D\nIrina - White & Fresh 15. marraskuuta 2012 klo 14.40\nMusta tuntuu, että viime aikoina on ollut aika nihkeää tuo rasvoittuminen ja atoopikkona mikään ei toimi ihossa niin kuin normaalisti kuuluisi. :) Mulla on ollut tuota Simin System 4 Scalp Oilia ja aikoinaan on auttanut oikein hyvin. Sitä voisi kyllä ostaa, mutta ongelma on nyt siinä, että kun iltaisin läträän tuota Ducrayn liuosta päänahkaani, niin en oikein viitsisi käyttää paljon erilaisia kemikaaleja päällekkäin. Siksi tuo ajatus luonnollisesta kookosöljystä kiehtoi. :)\nPuuterihuisku 12. marraskuuta 2012 klo 12.11\nMontaa juttua oletkin jo testaillut. Minulla oli viime talvena sytostaatti hoidot, jotka veivät käytännössä kaikki hiukseni. Käytin tuota Bio+ shampoota ja lisäksi söin Priorinia. Nyt minulla on ihan tajuttoman paksut hiukset. Eli koen että noista olisi ollut apua.\nIrina - White & Fresh 13. marraskuuta 2012 klo 0.32\nOlen kuullut myös Priorinin olevan tehokasta. Harmi, että tuollaiset tuotteet (jotka tosiaan auttavat) maksavat niin paljon, että monelle hinta muodostuu kynnyskysymykseksi. Kiva kuulla, että Bio+ on tuonut sullekin avun, ei sitä turhaan hyväksi siis ole mainostettu! :) Lisäksi toivon myös, että terveytesi on parantunut. <3 Kiitos kommentistasi! :)\nzubi 12. marraskuuta 2012 klo 12.58\nHienoa ja rohkeaa, että kirjoitat tällaisesta tärkeästä aiheesta, joka koskettaa varmaankin useampaa ihmistä kuin uskommekaan.\nMinulla on ollut nyt muutaman kuukauden todella pahaa hiustenlähtöä. Olen joutunut mm. muuttamaan jakauksen paikkaa, koska vanha look paljasti kaljuuntuvat kohdat ohimoilta ym. Omalla kohdallani en ole kuitenkaan tehnyt tilanteelle mitään muuta, koska tiedän syyn miksi hiuksia lähtee: imetys ja sen vaatima dieetti. Olen laihtunutkin aika paljon ja varmaan se vielä edesauttaa hiustenlähtöä. Toivon kuitenkin, että kun saan palata omaan ruokavaliooni ja imetys loppuu, niin myös hiustenlähtö tasaantuu.\nOn varmasti tosi rankkaa kun ei tiedä miksi hiuksia lähtee! Omalla kohdallani on välillä tuntunut tosi kurjalta kun hiuksia vain jää käteen tupoittain koko ajan, mutta koska on olemassa järjellinen selitys tilanteeseen, niin asiaan on pystynyt suhtautumaan ihan huumorilla.\nToivottavasti sinullakin löydetään joku syy hiustenlähtöön tai muuten vain tilanne jotenkin palautuu itsestään. Kovasti tsemppiä ja toivottavasti saat täältä blogin kautta tai muuten vertaistukea ja hyviä vinkkejä kun itse en niitä oikein osaa antaa.\nIrina - White & Fresh 13. marraskuuta 2012 klo 0.40\nTiedätkö zubi, että jo kommentointisi lämmittää todella paljon, vaikka sinulla ei varsinaisia vinkkejä olisi antaakaan. :) Kuten itsekin sanoit, on jotenkin lohduttavaa tietää, että hiustenlähdöstä kärsii muutkin vaikka sitten eri syistä.\nOn se ollut aika hurjaa, kun hiuksia on joka puolella. Puseroiden selkämyksissä, tyynyssä, lakanassa, lattioilla, sukissa... esimerkiksi ennen suihkua kun harjaa hiukset jää hiuksia harjaan. Suihkun jälkeen harjaat uudelleen ja taas on hiuksia harjassa. Sitten vielä kun kevyesti vetää kädellä hiukset läpi niin siinäkin on sitten useita hiuksia käsissä. Aika lohduton näky ja tunne, sanon. :/ Ihan niin paljon ei hiuksia enää lähde kuin lääkärikäynnin aikoihin, mutta silti olen sitä mieltä, että vielä lähtee liikaa. Omasta mielestäni ohimoillani otsarajan korkeudella on molemmin puolin pienet vähähiuksiset kohdat. Kehtaiskohan niitä laikuiksi sanoa... en uskalla?! ;) Yritän olla ajattelematta niitä.\nDara 12. marraskuuta 2012 klo 16.27\nMinä en ole merkittävästi hiustenlähdöstä koskaan kärsinyt, vaikkei tukkani tosiaan mikään paksuuden riemuvoittokaan ole koskaan ollut. En siis neuvoja osaa antaa, mutta tähän kiinnitin huomiota:\n"Joo, en ole niin pinnallinen että kuvittelisin hiusten olevan esimerkiksi elämää ja terveyttä tärkeämmät, mutta minuun nyt kuitenkin vaikuttaa tämä aika paljonkin. Miksi?"\nMinusta se, että on huolissaan tällaisesta asiasta, ei ole merkki pinnallisuudesta. Tai jos onkin, niin sitten se on pinnallisuutta, jonka ymmärrän täydellisen hyvin eikä siitä minusta voi ketään moittia. Hiustenlähtö on kova paikka monelle miehellekin, joten ei ole mikään ihme jos se on iso asia naiselle! Oudompana minä pitäisin sitä, jos et naisena välittäisi asiasta yhtään ja jos se ei vaikuttaisi sinuun.\nNiin moni meistä naisista valittaa hiuksistaan vaikkei niissä mitään oikeasti pahasti vialla olisikaan; ne ovat liian sileät ja lasimaiset, niin ettei mikään kampaus pysy, tai sitten ne ovat liian karheat ja kuivat ja näyttävät hamppuisilta. Suoratukkaiset hankkivat kihartimia ja kiharahiuksiset suoristavat tukkaansa. Jos ei muuta niin tukka on ainakin väärän värinen tai sitten vaan tylsän mallinen. Enkä minä kuitenkaan ajattele, että me jotenkin erityisen pinnallisia siltikään olisimme...\nSinun ongelmasi vaikuttaisi olevan kuitenkin todellinen, jotain sellaista, mikä ainakin asettaa uuteen perspektiiviin omat hiusruikutukseni. Väkisinkin tuli mieleen, että mitä sitten vaikka tukkani rasvoittuu hirveän nopesti ja on aina flänässä; mulla sentään on sitä tukkaa päässä ihan riittävästi jotta voin pitää sitä aukikin. Joten tahtoo vain sanoa, että älä sinä ainakaan suotta itseäsi pinnalliseksi soimaa! Minä rohkenen väittää, että suuri osa meistä naisista on hiuksistonsa suhteen vieläkin pinnallisempi. Ja se, että kamppailee todellisen ja oikean ongelman kanssa, ei ole pinnallista.\nToivon tosiaan, että syy hiustenlähdölle löytyy ja ennenkaikkea että saat siihen avun! Paljon tsemppiä sinulle ja kiitokset rohkeudestasi avautua tällaisesta asiasta <3\nIrina - White & Fresh 13. marraskuuta 2012 klo 0.45\nKiitos (jälleen kerran!) Dara sydäntä lämmittävästä kommentistasi. <3 Usko pois, minulla on ystävä, joka varmaan olisi sanonut, että maailmassa on ikävämpiäkin sairauksia ja murheita kuin hiustenlähtö. Että pitäisi vaan olla tyytyväinen, kun on elossa ja muutoin terve. Onhan tuossakin pointtinsa, mutta ihmettelen usein, että eihän se terveyden ja elämän arvostaminen sulje pois murheita vaikka ne olisivatkin vain pieniä murheita? Elämä koostuu monenlaisesta palikasta. Toisella murtuu jalka, toisella katkeaa kynsi ja kaikki tietävät kumpi on niin sanotusti vakavampi ongelma. Ei se silti tarkoita etteikö se kynnen katkeaminen harmittaisi. Asiat on vaan osattava pistää omaan perspektiiviinsä. :)\nIrina - White & Fresh 13. marraskuuta 2012 klo 0.46\nNo hui, olipas vuodatus. ;)\nDara 14. marraskuuta 2012 klo 1.52\nIhan oli täyttä asiaa vuodatuksesi! Mua rupesi naurattamaan vertauksesi jalan murtumisesta ja kynnen katkeamisesta. Osuit sillä, sanoisinko kipeästi (tsihii ;D) mua kynnen reunaan ;) Multa nimittäin katkesi pari viikkoa sitten peukalon kynsi oikein kipeästi ns. "smile linen" alapuolelta, niin että kun se kynsi repesi, verta tuli ihan kunnolla ja sattui muuten ihan pirusti... Viikon verran mä olin kieltämättä aika naama nutturalla ja sielu sitruunana sen takia, eikä siinä paljoa piristänyt se, että kun muutama vuosi sitten mursin nilkkani, oli kipu paljon kovempi ja siitä johtuen jo käytännön ongelmat huomattavasti isommat. Sellaista se elämä on, että niin pienet kuin isommatkin murheet sapettaa, kuin myös niin pienet kuin isommatkin ilot ilahduttaa :)\nIrina - White & Fresh 14. marraskuuta 2012 klo 12.06\nHuojentavaa, että onnistuin ilmaisemaan pointtini ymmärrettävästi. :)\nElämän Helmiä 12. marraskuuta 2012 klo 17.02\nHei, kylläpä kuulostaa tutulta.\nMinulla alkoi lähteä hiuksia lapseni sairastuttua (itse hoito jäi nollaan + stressi) ja sitten hänen kuoltuaan se vain jatkui. Aikanaan hiusten lähtö loppui, mutta uusia hiuksia ei tullut takaisin, ja minulta lähti hiukset päälaelta. Edelleen on niin ohut, että päänahka näkyy läpi. Hiuksiani olen värjayttänyt ja leikkauttanut säännöllisesti ja kaikenlaisia aineitakin olen kokeillut. Viviscal puristeista sain silloin alussa ensi hätään ison avun, eli hiuksia ei enää lähtenyt ja kampaaja sanoi, että uusia hiuksia oli kasvanut paljon, mutta ei kuitenkaan niin paljon, että päälaki ei paistaisi läpi.\nMinäkin olen kaynyt kokeissa kilpirauhasen vajatoimintaan liittyen, mutta menen siinä rajoilla, eikä lääkäri ole nähnyt tarpeelliseksi aloittaa lääkitystä. Nyt syön ladyvita 50+ jossa on jos jonkinmoista ainetta ja hiustenlähtö on kyllä tosi vähäistä.\nOlen värjäyttänyt hiukseni niin, että tyvi on tummempi kuin latva, ja se antaa vahvan hiuksen vaikutelman. Olen kasvattanut hiuksiani , mutta ensi keskiviikkona menen taas kampaajalle ja leikkautan lyhyehköksi, koen , että silloin saan hiukseni laitettua niin, että ne ei näytä ohuelta, ja takanahan minulla on hiuksia vaikka muille jakaa ;).\nSiskoltani sain hyvän vinkin aineesta, joka peittää ns päälaen eli nahkan. Hänellä systostaatti hoitojen jälkeen lähti hiukset, ja kun ne alkoi kasvamaan, kamppaja oli suositellut hänelle tätä ainettä, niinpä siskoni oli ostanut sitä minullekin.\nTuote on kuten hiuspuuterit, mutta samalla se poistaa ihosta kiillon ja tuuheuttaa hiuksia:\nToppik -hair building fibers. ( harmaa purkki , 25 g )\nVäri sävyistä en tiedä ,mutta siskollani oli ruskea ja minulla on blondi.Seuraava teksti purkista:\n"Tobbik hiustuuhenne alkavan kaljun peittämiseen. Toppik rakentaa hetkessä hiuksesi luonnollisilla keratiiniproteiini kuiduilla.\nKäytetään kuiviin hiuksiin, ravistetaan kevyesti purkista oheneviin kohtiin hiuksiin ja taputellaan , että kuidut hajaantuvat tasaisesti, sitten vielä lisätään hieman, että ne varmasti kiinnittyvät."\nHiuksista tulee vähän tahmeat, kuten hiuspuutereistakin, mutta esim jos on joku meno, niin silloin on sitä kiva laittaa, ja hiuksetkin pysyvät ilman hiuslakkaa aisoissa.\nTosi helppo ja mukava käyttää.\nIrina - White & Fresh 13. marraskuuta 2012 klo 1.07\nOsanotot lapsesi poismenon johdosta. <3 Oma hiustenlähtöni niin ikävää kuin se onkin, ei paini laisinkaan samassa sarjassa sinun tai siskosi syiden kanssa. Kiitos tuosta hiustuuhenne-vinkistä. Aion ehdottomasti kokeilla sitä, jos nämä ohimoiden yläosien laikut pahenevat tai jos havaitsen jatkossa kaljuuntuvia kohtia päässäni. :) Mukavaa viikon jatkoa sinulle Päivi ja kiva kun jätit kommenttia!\nAnonyymi 12. marraskuuta 2012 klo 17.59\nOletko huomannut onko hiusten pituudella vaikutusta irtoavien hiusten määrään? Minulla on ihan selkeä mitta, vähän lyhyempi kuin hartioille saakka, jonka jälkeen hiustenlähtö kiihtyy todella paljon. Senpä takia pidänkin hiukseni max. polkkamittaisena. Nyt aion leikata aivan lyhyet hiukset, sellaisen poikatukan :) Toivottavasti ongelmasi ratkeaa, se kuulostaa todella kurjalta!\nIrina - White & Fresh 13. marraskuuta 2012 klo 1.11\nEn varsinaisesti ole huomannut hiustenpituuden ja irtoavien hiusten määrässä yhtäläisyyksiä, mutta olen ajatellut, että jos niitä välillä saksin lyhyemmiksi niin ne jaksaisivat paremmin ja sitä kautta voisin ehkäistä niiden irtoamista. Pidän asian kuitenkin mielessäni ja seuraan tilannetta. Haluan hiusteni kuitenkin olevan vähintään puolipitkät ja sen pituiset, että ne saa sykerölle päälaelle. Nyt pituus on noin harteille asti, aiemmin pidemmät. Ongelmani hiusten kasvatuksessa on aina ollut se, että mitä pidemmäksi kasvavat, sen ohuemmaksi latvat käyvät. Jossain kohtaa - kenties rinnuksen kohdalla - kasvu vain pysähtyy enkä siten saa paljon haaveilemiani piiiiiitkiä hiuksia koskaan. Kiitos Kook, että kävit kommentoimassa, kommentit lämmittää kummasti mieltä kun huomaa, että lukijat ovat tukena. :)\nAnonyymi 12. marraskuuta 2012 klo 18.51\nItselläni ei ole ongelmaa hiusten ohuudesta mutta hiusten kasvattamiseen olen syönyt jo muutaman kuukauden Biotiini Strong Hair & Nail -tuotetta. Muutos hiuksissa alkoi näkyä ensimmäisen paketin syömisen jälkeen. Tuotetta saa apteekista ja se maksaa jotain viidentoista euron paikkeilla, kannattaa ehdottomasti kokeilla!\nIrina - White & Fresh 13. marraskuuta 2012 klo 1.21\nKiitos vinkistä Auli! Olin ajatellut alun perin tuon Piimaxin jälkeen kokeilla nimenomaan Biotiini Strong Hair & Nailia ja melkein ostin sitä I love me-messuilta. Jokin sai minut perääntymään ja nyt en viitsi sitä aloittaa, kun on tuo Ducrayn testaus meneillään. Tulen kuitenkin näistä kommenteistä ja vinkeistä katsomaan seuraavaa kikka kolmosta sitten kun Ducray-tuotteet on testattu ja jos hisutenlähtö ei ole vähentynyt. :)\nSofia 12. marraskuuta 2012 klo 20.52\nMulla lähti pari vuotta sitten aika paljon hiuksia ja koko hiuslaatu vaihtui paksusta luonnonkiharasta ohueksi ja suoraksi. Söin evonia kuurin ja 4kk tästä huomasin että hiukset lähtivät kasvuun aika tavalla. Kuitenkin vasta nyt hiukset alkavat olla kuten ennenkin ja itse uskon sen olevan ruokavalio ja elämäntavat. Hiustenlähdön aikaan opiskelijaelämä oli vauhdissaan ja nyt viimeisen vuoden olen panostanut ruokavaliooni ja säännölliseen liikuntaan ja uneen, olen lukenut paljon ruoasta ja kuinka oikeasti tulisi syösä ja kyllä on kynnet vahvistuneet, ihon vointi parantunut ja hiukset voimistuneet. Uskon että nää jutut tulee sisältä päin ja että kosmetiikan puolella vähempi on parempi, liika voi jopa olla haitallista...luulen että paula heinoset sun muut voisi sullekkin tuoda sen tarvitseman avun, sekä hiuksiin että ihoon... Tälläset jutut on tärkeitä itselle, eikä pelkästään pinnallisia juttuja, sillä näillä asioilla keho saattaa viestiä että joku on pielessä esim ruokavaliossa...\nIrina - White & Fresh 13. marraskuuta 2012 klo 1.27\nHui, aika hurja muutos sulla käynyt hiustenlaadussa! :o Pistetään tämä Evon myös korvan taakse ja palaan näihin hyviin saamiini vinkkeihin Ducray-testauksen jälkeen. Todella hyvä neuvo kyllä tuo elämäntapojen muuttaminen terveellisemmiksi. Täytyy yrittää syödä terveellisemmin, nukkua ja ulkoilla. Hyvälaatuisella kosmetiikalla voi vissiin sitten tukea hyvinvointia, jota pääosin hoitaa sisältä päin.\nJa olet oikeassa tuossa, että keho viestittää monin eri tavoin, jos jokin on pielessä. Ja samoin se, että jos jokin ulkokuoressa tai fyysisesti sisälläkin on pielessä niin mieli reagoi. Itse huomasin laihduttuani voivani todella paljon paremmin myös henkisesti. Niin ne keho ja mieli vaan ovat loppujen lopuksi yhtenäinen ketju, jonka kaikista osista on pidettävä huolta. <3\nKertoisitko lisää "paula heinosista"? Mielenkiintoni heräsi, jotta mitähän mahdatkaan tarkoittaa. ;) Apuja tänne vaan, otan kaiken vastaan, hih!\nSofia 17. marraskuuta 2012 klo 20.40\nUnohdin kokonaan vastailla tänne, tosiaan googlaapa paula heinonen ja prohealth! Paula oli luennoimassa terveysmessuilla, loistava puhuja btw! Eli kannattaa ehdottomasti mennä kuuntelemaan hänen luentojaan! Ideana on siis paljolti kokonaisvaltainen hyvinvointi ja näkemys hyvästä ruokavaliosta heinosen tapaan ja monet on tästä paljon löytäneet apua erilaisiin sairauksiin tai muihin hyvinvointi ongelmiin, mm hänen ohjeiden kautta tai heidän ravintoterapeuttien avulla! Suosittelen! :)\nIrina - White & Fresh 17. marraskuuta 2012 klo 22.06\nKiitos vinkistä! Googletanpa Tuon Paula Heinosen ja Prohealthin. :)\nAnonyymi 13. marraskuuta 2012 klo 10.15\nHei! Jos sinulla on otettu vain TSH-koe, se ei välttämättä aina paljasta vajaatoimintaa. Googlaa "kilpirauhasen vajaatoiminta viitearvot " js pyydä muita kokeita jos niitä ei ole otettu!\nMinä olen menettänyt tilapäisesti hiukseni syöpähoidoissa vuodeksi ja se ei ollut pikkujuttu. Onneksi peruukki oli loppujen lopuksi luonnollisen näköinen. Toisen kerran menetin noin puolet tukasta imettäessäni, mutta sekin kasvoi aikanaan takaisin. Olen myös atoopikko ja olen huomannut että terveellinen, teollisesti prosessoimaton ruoka ja muut elämäntavat vaikuttavat tosi paljon ihoni kuntoon samoin epämääräisiin vatsavaivoihini, joten kyllä suolistolla on linkki ihmisen kokonaisvaltaiseen hyvinvointiin. Voin oikeastaan parhaiten kun syön paljon kalaa ja kasviksia, pähkinöitä, siemeniä ja marjoja, hapanmaitotuotteita (maitohappobakteereita) ja hyvin vähän hiilareita, lähinnä täysjyvätuotteita. Tukkakin alkoi voida samalla paremmin. No, oikeasti syön välillä muutakin, mutta tämä olisi ideaali. Voimia! Uskon että syy ja apu löytyy!\nIrina - White & Fresh 13. marraskuuta 2012 klo 12.20\nOtettiin molemmat kilppariarvot ja viitearvothan vaihtelevat paikoittain ja omat arvoni ovat käsittääkseni viitearvojen sisällä. Myöskin muun muassa kreatiiniarvot tutkittiin.\nElintapoihin täytyy todella alkaa kiinnittää huomiota. Enemmän kalaa ja voisin alkaa myös sisäisesti nauttimaan tuota Cocovin neitsytkookosöljyä. Niin ja pähkinöitä voisi ottaa mukaan seuraavalta kauppareissulta. :) Hiilareita olen varonut tässä pidemmän aikaa ja niiden vielä tarkempaan tutkailuun voisin alkaa kiinnittää enempi huomiota. Syön taas hieman liikaa hiilareita mielestäni ja liian vähän proteiinia. Paljon pieniä asioita, joihin täytyisi nyt keskittyä. :)\nKiitos kommentistasi ja mukava kuulla, että omakin terveytesi on parantunut. Niin ainakin käsitin kommentistasi. :)\nSatu 13. marraskuuta 2012 klo 17.15\nKreatiiniarvon tarkistamisesta hiustenlähdön yhteydessä en olekaan kuullut. Sillähän siis seurataan munuaisten toimintaa ja esim. mulla se on hieman normaalia pienempi pienentyneen lihasmassan takia. Hiukset muodostuvat keratiinista, mutta sillä nyt ei taida olla mitään tekemistä taas kreatiinin kanssa. Mutta siis en tosiaan ole kuullut että munuaisarvolla olisi sinänsä tekemistä hiustenlähdön kanssa.\nToi Urtekramin hoitoaine on hyvää kamaa :-)\nToivottavasti saat apua hiustenlähtöösi!\nIrina - White & Fresh 13. marraskuuta 2012 klo 17.39\nHih! Olisko se sitten voinut olla keratiiniarvo?!! Mulla on jossain ne labrakokeiden tulokset, pitäisikin kaivaa esille ja tutkailla. :) Se arvo oli mullakin hieman alakanttiin mutta niin vähän ettei selitä hiustenlähtöä.\nKiva myös tietää, että ostin ekaksi luonnonkosmetiikka-shampookseni ihan hyvän tuotteen. Olen niin noviisi näissä jutuissa. :)\nSatu 13. marraskuuta 2012 klo 20.47\nKäsittääkseni keratiinille ei ole labrakoetta, en ainakaan sellaista löytänyt.\nOstitko Urtekramin hoitoaineen Prismasta? Sieltä ne saa nimittäin puolet halvemmalla verrattuna esim. Ruohonjuureen.\nIrina - White & Fresh 14. marraskuuta 2012 klo 1.17\nOstin Prismasta juu. :)\nSatu 14. marraskuuta 2012 klo 11.21\nMullahan on nyt käytössä parikin hiustenlähtöä aiheuttavaa lääkettä, joista toisessa haittavaikutus on yleinen. Olen saanut ohjeeksi että lisäravinteista juurikin lääkkeen aiheuttamaan hiustenlähtöön auttavat sinkki, seleeni ja biotiini. Ja niiden annosten pitää olla tietynlaiset jotta ne auttavat. Sinkki 30-50 mg, seleeni 10-20 mikrogrammaa ja biotiini 1000-25000 mikrogrammaa eli 1-2,5 mg päivässä. Tuo biotiinin määrä on todella suuri! Esim. Piimax C + biotiini -valmisteessa on vain 60 mikrogrammaa biotiinia ja siinä sun syömässä Ducray anacaps -valmisteessa 50 mikrogrammaa. Mutta esim. Biotiini Strong -valmisteessa biotiinia on jopa 5 mg, joten sitä voisi suositella. Siitä löytyy myös sinkkiä, joskin vain 15 mg.\nItse olen ostanut sinkin ja seleenin erikseen, sillä niitä saa halvalla isot purkit apteekista. Kestää pitkään ja saa tarvittavan määrän kumpaakin ainetta.\nIrina - White & Fresh 14. marraskuuta 2012 klo 14.52\nMulla on tuolla kaapissa Vahva Sinkki-lisä. Vähän kuitenkin mietityttää tuo purkeista otettu vitamiinilisä, entäs jos ottaakin liikaa.\nHeippa! Minullakin on ollut ongelmia hiusten kanssa, tai oikeastaan päänahan. Se on ollut viime vuosina todella herkkä, minkä vuoksi olen lopettanut hiusten värjäämisen ja vaihtanut tuotteet luonnonkosmetiikkaan. Hiuksia myös lähtee pesun yhteydessä kourakaupalla. Mielestäni hiusteni ja päänahan hyvinvointiin vaikuttaa kuitenkin ensisijaisesti ruokavalio. Koitan syödä päivittäin mahdollisimman paljon ja monipuolisesti tuoreita vihanneksia, hedelmiä ja marjoja sekä vähentämään maitotuotteita, turhia viljoja ja punaista lihaa. Syön myös kaiken niin pitkälti luomuna kuin mahdollista.\nSain kirjoituksistasi kuvan, että olet yrittänyt korjata tilannetta lähinnä ulkoisin kosmetiikan keinoin. Ehkä voisit koittaa muutaman kuukauden kiinnittää erityistä huomiota ruuan laatuun ja katsoa, mitä tapahtuu?\nTässä vielä vinkki lisäravinteesta, jonka voi lisätä ruokavalioon: http://www.puhdistamo.fi/tuotteet/product_details.php?p=346. Jos googlettaa tuon MSM ja hiukset, niin löytää etenkin englanniksi aika paljon asiaa sen vaikutuksesta hiusten hyvinvointiin. Jos otat tuon käyttöön, niin muista aloittaa pienellä annoksella ja syö kuureina (esim. kolme viikkoa, viikon tauko tai kolme kuukautta, kuukauden tauko).\nIrina - White & Fresh 14. marraskuuta 2012 klo 14.54\nPaljon kiitoksia kommentistasi ja vinkeistä! Täytyy tutkia tuota MSM:ää enemmän, olen siitä jonkin verran nähnyt juttuja mutten ole koskaan tarkemmin tutustunut. Nyt olen myös yrittänyt askel kerrallaan keskittyä tarkemmin ruokavalioonikin. Eilen söin lohta ja sitä olenkin yrittänyt vähintään kerta viikkoon nyt syödä. Ostin eilen myös pähkinöitä ja jos vaikka koittaisin myös päivittäin lusikoida hieman neitsytkookosöljyä suuhuni. Olen vain ruoanlaiton suhteen kenties maailman laiskin! ;)\nAnonyymi 14. marraskuuta 2012 klo 17.24\nSinulle ja muille lukijoille tiedoksi, että Priorin-kapseleita saa tilattua halvalla mm. seuraavasta espanjalaisesta nettiapteekista: http://www.parafarmacia-online.com/en/fall-hair/991-priorin-6060-capsulas-duplo-8411193903030.html\n60 kappaleen satsi maksaa 15,95€ ja tuplapakkaus eli 120 kapselia maksaa 24,95€. Postikulut Suomeen on 8,60€ ja postitusaika 10-30 päivää, maksu hoituu helposti PayPalilla.\nMulla lähti juuri 120 kappaleen satsi tilaukseen, posteineen maksoi 33,55€ eli tosi edulliseksi tuli! :)\nIrina - White & Fresh 15. marraskuuta 2012 klo 1.21\nHei tosi hyvä vinkki kaikille, jotka pitävät hintaa kynnyskysymyksenä Priorinin hankinnalle. :) Kiitos tästä!\nAnonyymi 15. marraskuuta 2012 klo 10.34\nHei, yksi asia mistä saattaisi olla hieman apua - joskin ei välttämättä kauheasti - on se, ettei harjaisi hiuksia niin paljon....minulle leikattiin monta vuotta sitten ihan lyhyt tukka ja kampaaja suositteli silloin ettei kannata harjata hiuksia, koska minulla on niin suora tukka, että lyhyt tukka saa hieman rakennetta siitä jos sitä ei harjaile tms....minulla on nykyään pidempi tukka, mutta jotenkin on jäänyt tuo päälle, että en harjaa hiuksia oikeastaan ollenkaan. Luin yhdestä viestistäsi, että harjasit tukkaa ennen ja jälkeen pesun. Harjaanhan jää varmaankin tukkaa, joka ei ehkä luonnollisesti olisi jo tipahtamassa. En tiedä onko tästä mitään apua, koska minulla on ylipäänsä ollut aika paksu tukka ja voi olla ettei tämä harjaaminen sitten kuitenkaan niin paljoa vaikuta (ja mikä huvittavampaa, aina olisin halunnut ohuemman tukan, koska tukkaa on itse aika mahdotonta käsitellä itse). Lisäksi tuli mieleen, etttä varmaan kannattaisi kokeilla aika maltillisesti noita erilaisia tuotteita, esimerkiksi siksikin, että huomaisi mikä niistä todella vaikuttaa. Kun miettii että hiustenkasvu on kuitenkin todella hidasta - toki tämäkin varmasti riippuu henkilöstä. Vielä yksi juttu tuli mieleen....en tiedä miten kohdallasi on, mutta olen ymmärtänyt että stressikin saattaisi aiheuttaa hiustenlähtöä, eli yksi asia mitä voisi kokeilla, on ihan joku muunlainen aktiviteetti, joka saa ajatukset pois hiuksista tai ehkä jonkun muun asian, vaikkapa työn aiheuttamasta stressistä, jos siis sellaista on. Mutta kenelläpä meillä ei stressiä olisi ;)\nIrina - White & Fresh 15. marraskuuta 2012 klo 14.48\nMä en itse asiassa harjaa hiuksia usein. Tuon harjaamisen ennen pesua olen tehnyt vain muutaman kerran, lähinnä tarkastaakseni lähtevien hiusten määrää. Normaalisti harjaan vain pesun jälkeen tai pesupäivien välissä on jostain syystä tarpeen. Muutoin pyrin siis "harjaamaan" hiukset sormillani samalla kun laitan hiukset kiinni.\nMä olen nimenomaan yrittänyt pysyä kerrallaan aina vain parissa hiustuotteessa/lisäravinteessa, jotta näkisin mikä on se auttava tekijä (jos sellaista edes on ;)). Nyt siis käytössä vain Ducrayn tuotesarja + vitamiinit purkista + Moroccainoil.\nOnnekseni en koe jatkuvaa ahdistavaa stressiä hiuksista eli siis muillekin ajatuksille jää hyvin tilaa vaikka tiedostankin hiustilanteeni päivittäin. Stressin vähentäminen elämästä on ollut itselle ajankohtaista jo viimeisen kolmen vuoden ajan ja todella hyvin olen onnistunut sitä vähentämään. Lisäksi tavoitteenani on pitää stressitasot mahdollisimman matalana jatkossa muutenkin, isolta osin juuri työelämässä. Hyvä että otit asian esille, stressillä on vaikutuksensa. :)\nAnonyymi 17. marraskuuta 2012 klo 20.14\nItse asiassa tervettä tukkaa saa harjata niin paljon kun sielu sietää: terve tukka ei takkuunnu ja vaikka joskus jotain harjaan jäisi, mitä sitten. Harjaaminenhan tekee tosi hyvää päänahalle ja päänahan verenkierrolle. Terve päänahka -> terve tukka. ;)\nIrina - White & Fresh 17. marraskuuta 2012 klo 20.21\nNo entäs vähenevää tukkaa, saako sitä harjata? :)\nMinähän en _tiedä_, mutta kuvittelisin, että jos se vähenevä tukka on kuitenkin hyväkuntoista (liukasta eikä takkuunnu), tokkopa siitä haittaa on ;) Se tukka tippuu päästä joka tapauksessa ja harjaaminen tekee tässäkin hyvää päänahalle. Toisaalta jos yhtään epäilyttää, minä ehkä silti hankkisin päänahan hierontaa varten sen erimoisen hierontalaitehäsmäkän (http://www.google.fi/search?q=p%C3%A4%C3%A4nhieroja&hl=fi&prmd=imvns&tbm=isch&tbo=u&source=univ&sa=X&ei=aa6oUOCXBuXa4QS1g4DADA&sqi=2&ved=0CB0QsAQ&biw=1297&bih=954), ettei se vähäinenkin tukka tippuisi omasta toimesta vaan nopeammin (siis että jos se tukka nyt takkuuntuu, en ehkä harjaisi kuin tarvittaessa, olisko siis aamuin illoin vai mikä sulla nyt onkaan rutiini).\nIrina - White & Fresh 18. marraskuuta 2012 klo 13.59\nMulla onkin ollut tuommoinen, mutta olen tainnut hukata sen jonnekin. Uskon, että tuo harjana käyttämäni Tangle Teezer tekee saman asian. Kevyesti käytettynä hieroo mukavasti päänahkaa. Suosittelen kokeilemaan, tuntuu tosi hyvältä. :)\nAnonyymi 22. tammikuuta 2013 klo 15.40\nNäin kampaajan näkökulmasta asiaan kommentoisin myös, eli muistathan että normaalisti hiuksia kuuluukin irrota n. 100-150kpl päivässä, se voi kuulostaa paljolta mutta se on ihan normaalia. Nyrkkisääntönä on että kun vedät nyrkin läpi hiukset ja jos hiuksia jää käteen alle 5 kpl on se ihan normaalia hiustenlähtöä. Muista myös se että mitä pidempi hius sitä suuremmalta se määrä näyttää,kun sitä tuppoa harjasta irrotat. Hiuksia ei suositella harjattavan märkänä, koska märkä hius venyy herkemmin ja siten myös katkeaa helpommin. Tangle teezer on hyvä harja, sitä ei kannatakkaan vaihtaa. Kovasti sinulle on hyviä vinkkejä jo annettu, mutta kyselisin että onko päänahka kireä, sitä kannattaa hierotuttaa!! paha vika on tuo stressi, se tahtoo lyödä päänahan "jumiin". Monesti vitamiini yms. puutokset huomaa helpommin kynsistä, jos kynnet voivat hyvin, et luultavasti tarvitse mitään ravintolisiä. Jos ohimoilla on selvästi "läikät" joista hius on enimmäkseen lähtenyt, viittaa se suoraan hormonaaliseen lähtöön. Eli kannattaa varmasti tutkia onko hormoonitoiminta jostain syystä sekasin, lääkitys kohilleen ni rupiaa hiuksetki taas palautuun normaaliksi.\nIrina - White & Fresh 22. tammikuuta 2013 klo 18.24\nHarjaan hiukset ennen suihkua ja hiuksia lähtee aika paljon. Suihkussa niitä lähtee pesun ja huuhtelun aikana lisää. Pesun jälkeen (jos) harjaan hiukset, niin taas on harjassa hiuksia ja vielä kun kevyesti vedän hiukset nyrkin läpi niin lähtee reilusti yli viisi hiusta. Tuosta voisi jo päätellä, että hiustenlähtö ei ole normaalin rajoissa. ;)\nPäänahkani voi kyllä olla kireä, en ihmettelisi lainkaan. Pitäisi koittaa hieroa sitä aina välillä. En ole aikoihin käynyt hierojalla, mutta meillä oli tapana hieronnan lopuksi hieroa päänahka ja ohimot, kun jo aikoinaan epäilin, josko päänahkani olisi liian kireällä. Kynsienkin kanssa on hieman ollut menneen puolen vuoden aikana ongelmia, mutta nyt tuntuu kynnet rauhoittuneen ainakin. Ja tosiaan ohimoilla on ohentumaa selvästi ja näihin kohtiin on alkanut haivenia kasvamaan enemmänkin eli sinänsä olen huojentunut, että niitä kasvaa lisää. Toivon vain, että kasvaisi enemmän ja nopeammin kuin mitä lähtötahti on.\nMikähän tommoisessa hormonitoiminnassa voisi olla sekaisin ja pielessä, jos se aiheuttaa hiustenlähtöä ja millä kummalla sen voi selvittää ja miten sitä voi hoitaa? :o\nKiitos todella paljon ammattilaisen vinkistä, niitä minä olen näiden muiden ystävällisten ja ihanien lukijoideni vinkkien rinnalle kaivannut. :)\nAnonyymi 25. tammikuuta 2013 klo 19.20\nOletko kokeillut MSN orgaanista rikkiä luontaistuotekaupasta? Saattaa olla apua.\nIrina - White & Fresh 25. tammikuuta 2013 klo 22.20\nEn ole kokeillut juuri mitään luonnonjuttuja, mutta pistänpä tämän korvan taakse! Nyt olen juuri aloittanut sinkkilisän käytön. :)\nMaiju 27. tammikuuta 2013 klo 9.53\nEksyin ekaa kertaa blogiisi ja pakko kommentoida, kun hiustenlähtösi kuulostaa täsmälleen samalta kuin minulla. Kävin ihotautilääkärillä 2,5 vuotta sitten ongelman vuoksi ja hän totesi, että jakaus on leventynyt ja koska hiukset ovat ohentuneet vain otsasta päälakeen, ei kilpirauhaskokeet ole tarpeellisia. Hetken hiljaisuuden jälkeen mainitsin, että isäni on kaljuuntunut kaksvitosena, johon lääkäri sitten totesi, että sehän se sitten on, miestyyppinen hiustenlähtö. Ainoaksi hoidoksi kertoi Rogainen, jota tulee käyttää koko loppuelämä, eikä sitä voi käyttää raskauden ja imetyksen aikana. Toinen lapsi oli suunnitelmissa, joten en tehnyt mitään, kunnes nyt marraskuussa pääsin vihdoin aloittamaan Rogainen, kun kakkosen imetys loppui. Raskauden jälkeen hiustenlähtö oli muuten moninkertaista, nyt on tukan seassa paljon 5 sentin pituista tukkaa, ehkä kasvanut siihen tilalle. Edelleen päänahka paistaa läpi ja oikein kiiltää, epäilen että suuri osa karvatupeista on tuhoutunut kokonaan. Nyt odotellaan Rogainen vaikutusta. Msm on ollut minullakin harkinnassa. Tsemppiä! Tulen varmasti jatkossakin lukemaan kokemuksia, hyvää vertaistukea! :)\nIrina - White & Fresh 27. tammikuuta 2013 klo 10.09\nKiitos kommentistasi Maiju! Kävin googlettamassa tuon Rogainen ja ainakaan liuoksena se ei kuulostanut ihan kamalan vaaralliselta. Pitää ehkä hakeutua lääkäriin jatkotutkimuksia varten, sillä alustavissa tutkimuksissahan mitään hiustenlähtöä selittävää syytä ei löytynyt. Myös tuo MSM pääsi selvityksen alle. :)\nAnonyymi 8. helmikuuta 2013 klo 12.45\naika erikoista että Maiju sinulta ei otettu lainkaan kilpirauhaskokeita!? Minullakin alkoi raju hiustenlähtö synnytyksen jälkeen ja koska se ei ollut juurikaan vähentynyt lapsen täytettyä vuoden menin lääkäriin ja testeissähän selvisi kilpirauhasen vajaatoiminta kohta vuosi sitten. Minun käsitykseni mukaan se on ensimmäinen askel hiustenlähdön syitä selvitettäessä. Ja lääkäri sanoi myös, että usein kilpparin vajaatoiminnan ja naistyyppisen hiustenlähdön oireet ovat hyvin samanlaiset eikä aina pelkästään katsomalla voi sanoa kummasta kyse. Hiukset siis harvenee tasaisesti päälaelta. Toki vajaatoiminnassa hiuksia myös lähtee niskapuolelta, mutta tietenkin päältä sen huomaa helposti.\nMulla itsellä tilanne on nyt se, että hiustenlähtö on jo normalisoitunut ja uutta hiusta kasvaa paljonkin. Edelleen päälaki paistaa, mutta toivon mukaan uutta ja vahvaa hiusta kasvaisi tilalle. Olen selvittänyt tätä asiaa paljonkin eri lähteistä ja päätynyt itse seuraavanlaiseen lisäravinnecomboon juurikin hiusten takia (erityisesti kilpirauhaspotilaiden tulee ottaa lisäravinteita, sillä kaikki vitamiinit ym. ei imeydy yhtä hyvin kuin terveellä ihmisellä): biotiini strong 5 mg, camelinaöljyä 1 rkl päivässä (omega-3 ja 6 rasvahapot), d-vitamiinia 50 mikrogr, sinkkiä ja seleeniä purkista sekä msm-jauhe (aloitin vasta pari viikkoa sitten, mutta sitä on paljon kehuttu). Lisäksi olen kuullut että b12-vitamiini olisi hiustenkasvulle tärkeää, mutta sitä nyt saa ainakin kananmunasta, jota pyrin syömään monta kertaa viikossa. Itse en kokenut minkäänlaista apua priorinista tai evoniasta, sillä niissä tärkeitä ravintoaineita on vain murto-osa tarvittavasta. Kannattaa tutkia purkin kyljestä :)\nToivottavasti saat sinäkin hiustenlähdön kuriin ja tosiaan jos kyse on perinnöllisestä hiustenlähdöstä, naisilla usein Rogaine on ainoa lääke.\nIrina - White & Fresh 8. helmikuuta 2013 klo 20.24\nKiitos paljon, että jaoit kokemuksesi. :)\nMulla on tällä hetkellä tilanne se, etten oikein osaa sanoa missä mennään. Varmuudeksi on kuitenkin varattu ensi kuulle lääkärinaika, josko jotain jatkotutkimuksia lähdettäisiin tekemään ellei siihen mennessä voi sanoa varmasti, että tilanne on parantunut.


Taksinumerot Riihimäki - Tilaa taksi aina oikeasta numerosta - Taksinumerot.fi\nTilaa taksi helposti, kun etsit taksia tai tilataksia kaupungissa Riihimäki. Taksinumerot.fi ei listaa ainoastaan kaupungin Riihimäki taksit, tilataksit ja Kela-taksin, vaan koko Suomen taksit. Soittamalla oikeaan taksin numeroon, tilaat taksin vaivattomasti ja aina oikeaan osoitteeseen.\nTaksikeskus Riihimäki lisäksi listauksessa on myös pienempiä taksiyrityksiä sekä taksiautoilijoita. Voit vapaasti valita miltä taksiyritykseltä haluat tilata taksin. Lisäksi voit katsoa kaupungin taksitolppien ja taksiasemien sijainnit sekä puhelinnumerot.\nKela-taksi Riihimäki palvelee myös alueella ja oikean puhelinnumeron löydät alta. Huomioithan, että Kela-taksi tulee tilata aina alueellisesta tilausnumerosta! Näet Kela-taksin numeron yhteydessä samalla mihin alueeseen Kela-taksi kuuluu.


Käyttöehdot | TeamSportia\nKäyttöehdot SGN Sportia Oy:n teamsportia.fi-sivuston (http://www.teamsportia.fi) käyttö on sallittua vain näitä käyttöehtoja noudattaen. Käyttämällä teamsportia.fi-sivustoa sitoudut noudattamaan kulloinkin voimassa olevia käyttöehtoja. Koska SGN Sportia Oy voi muuttaa käyttöehtoja, kehotamme sinua tutustumaan säännöllisesti näihin käyttöehtoihin. Jos et hyväksy käyttöehtoja, kehotamme sinua ystävällisesti pidättäytymään teamsportia.fi-sivuston käytöstä.\nEväste on lyhyt tekstinpätkä, jonka käyttämäsi verkkosivusto lähettää selaimeesi. Se auttaa sivustoa muistamaan käyntisi tiedot, kuten valitsemasi ostoskorin sisällön ja muita asetuksia. Eväste voi helpottaa seuraavaa käyntikertaasi ja tehdä sivustosta sinulle hyödyllisemmän. Evästeillä on tärkeä rooli. Ilman niitä verkon käyttäminen olisi paljon turhauttavampaa.\nKäytämme evästeitä moniin tarkoituksiin. Niiden avulla muistamme esimerkiksi ostoskorisi sisällön, näytämme osuvampia mainoksia, laskemme sivun kävijämäärän, suojaamme tietojasi sekä autamme sinua ottamaan käyttöön palveluitamme.\nJos et halua, että käytämme evästeitä, niin kehotamme sinua ystävällisesti pidättäytymään teamsportia.fi-sivuston käytöstä. Ilman evästeitä emme voi taata verkkokaupan ja sivuston toimivuutta. Lisätietoja evästeiden käytöstä voit kysyä asiakaspalvelusta palaute.verkkokauppa@teamsportia.fi.\nTeamsportia.fi-sivuston sisältö on suojattu tekijänoikeuslain mukaisesti. SGN Sportia Oy pidättää itsellään kaikki oikeudet sivuihin ja niiden sisältöön, jollei näissä käyttöehdoissa tai sivuilla toisin mainita. Teamsportia.fi-sivuston sisällön tai sen osan kopioiminen, jakelu tai tallentaminen on kiellettyä ilman SGN Sportia Oy:n etukäteistä kirjallista suostumusta lukuun ottamatta erikseen mainittuja poikkeuksia. Tekstiä tai kuvia ei saa käyttää kaupallisiin tai hyvien tapojen vastaisiin tarkoituksiin. Sivustoa saa katsella ja selata sekä tulostaa käyttäjän omaa, henkilökohtaista käyttöä varten. Sivuston sisällön osittainenkin jakeleminen on kiellettyä ilman SGN Sportia Oy:n erillistä kirjallista suostumusta.\nTeamsportia.fi-sivuston sisältö esitetään sitoumuksetta ja "sellaisena kuin ne ovat". SGN Sportia Oy ei anna takuuta sivuilla esitettävien tai sitä kautta saavutettavien tietojen oikeellisuudesta tai luotettavuudesta. Palveluntarjoaja ei takaa teamsportia.fi-sivuston keskeytyksetöntä tai virheetöntä toimintaa. SGN Sportia Oy ei vastaa sivujen saatavuudesta. SGN Sportia Oy pidättää itselleen oikeuden tehdä sivuille muutoksia.\nTeamsportia.fi-sivustolta voi olla linkkejä kolmansien osapuolien omistamille tai ylläpitämille sivuille. Tällaisille sivuille siirtyessään käyttäjän on tutustuttava ja hyväksyttävä niiden mahdolliset käyttöehdot ennen käytön aloittamista. SGN Sportia Oy:lla ei ole mahdollisuuksia vaikuttaa niiden sivujen sisältöön, joihin sen sivuilta on linkkiyhteys ja jotka on tehty tai julkaistu jonkun muun kuin SGN Sportia Oy:n toimesta eikä SGN Sportia Oy vastaa niiden sivujen sisällöstä.\nSGN Sportia Oy ei vastaa teamsportia.fi-sivuston ja siellä olevien tietojen käytön välittömästi tai välillisesti aiheuttamista vahingoista, kuten viivästyksestä, tulojen, liikearvon, käyttöoikeuden tai tiedon menetyksestä taikka muusta taloudellisesta menetyksestä. SGN Sportia Oy ei ole vastuussa teamsportia.fi-sivustollaan tarjoamansa palvelun tai sen keskeytymisen aiheuttamista välittömistä tai välillisistä vahingoista, kuten viivästyksestä, tulojen, liikearvon, käyttöoikeuden tai tiedon menetyksestä taikka muusta taloudellisesta menetyksestä. SGN Sportia Oy:n vastuu on enintään Suomen lain pakottavien säännösten mukainen.\nAineiston lähettäminen SGN Sportia Oy:lle\nLähettämällä aineistoa jollekin SGN Sportia Oy:n palvelimista esimerkiksi sähköpostitse tai teamsportia.fi-sivuston välityksellä käyttäjä hyväksyy ja vahvistaa sen, että käyttäjällä on oikeus lähettää aineisto SGN Sportia Oy:lle sen vapaasti hyödynnettäväksi ilman eri korvausta käyttäjälle tai kolmannelle osapuolelle, aineisto ei ole laitonta, hyvien tapojen vastaista tai muuten julkaistavaksi kelpaamatonta ja että ennen lähettämistä käyttäjä on tehnyt kohtuulliset varotoimet löytääkseen ja poistaakseen aineiston mahdollisesti sisältämät virukset tai muut haitalliset tai tuhoavat ominaisuudet.\nSGN Sportia Oy ei ole vastuussa sivujensa käyttäjien lähettämän aineiston sisällöstä. SGN Sportia Oy voi harkintansa mukaan milloin tahansa poistaa käyttäjien lähettämän aineiston sivuiltaan.\nSGN Sportia Oy noudattaa tietojen käsittelyssä henkilötietolakia sekä muita Suomen lainsäädännössä yksilön tietosuojasta voimassa olevia säädöksiä. Tietoa


Koiran lisääntymispalvelut | Evidensia eläinlääkäriasemat\nLisääntymispalveluihimme kuuluvat tutkimukset ja asiantuntijoidemme neuvot ovat apunasi, kun suunnittelet jälkeläisiä koirallesi. Tavoitteemme on yhteinen: terveet ja hyvinvoivat pennut.\nOikea astutusaika ja siitoskelpoisuus\nAstutettavan tai keinosiemennettävän nartun kiiman aikataulun selvittäminen optimaalisen astutusajankohdan määrittämiseksi on käytetyin lisääntymispalvelumme. Tähän liittyy myös nartun yleisen terveydentilan arviointi jalostuskäyttöä ajatellen. Uroksen siitoskelpoisuuden arvioimiseen kuuluu yleisen terveydentilan arvioinnin lisäksi lisääntymiselinten ja siemennesteen tutkiminen.\nKun tarvitaan apua uroksen tai nartun tiinehtymättömyyteen tai tiineysongelmiin, keskitytään fysiologisten perusongelmien lisäksi mm. tarttuviin tauteihin, muiden infektioiden tutkimiseen, mahdollisiin geneettisiin häiriöihin sekä muiden sisäeritysrauhasten toiminnan tutkimiseen. Varhaisella tiineystarkastuksella sekä tiineyden hormonaalisella seurannalla ja ultraäänitutkimuksilla on suuri merkitys tiineyden ongelmien selvittelyssä.\nKun tarvitset apua ja neuvoja koiran lisääntymiseen liittyen, ota yhteys lähimpään Evidensia-eläinlääkäriasemaasi!\nValitse eläinlääkäriasema Eläinlääkäriasema Tampere Eläinlääkäriasema Rovaniemi Eläinsairaala Oulu Eläinlääkäriasema Rauma Eläinlääkäriasema Turku Eläinsairaala Vettori Mäntsälän eläinlääkäriasema Eläinlääkäriasema Seinäjoki Eläinlääkäriasema Lemmikkiklinikka MAi-VET Eläinlääkäriasema Nekala Toijalan eläinlääkäriasema Eläinlääkäriasema Vaajakoski Eläinlääkäriasema Keljonkangas Eläinlääkäriasema Naantali Eläinlääkäriasema Salo


raskausviikot | Sara Parikka\nbaby, kuulumiset, lapset, muoti, ootd\nSain hirmuisesti viestejä siitä, että olisi kiva jos käsittelisin blogissa raskautta ja vauvajuttuja. Näin tulee varmasti tapahtumaan, koska tietty tämä asia on niin iso ja merkittävä minun ja meidän elämässä. Sen takia onkin ollut vaikeaa kirjoittaa postauksia viime kuukausina. Olisi tehnyt mieli huikata väsymyksestä, innostumisesta, kysyä vinkkejä jne jne. Mulla on ollut pää täynnä ajatuksia, jotka täältä on blokattu täysin. Olen samalla super iloinen siitä, että saatiin rauhassa fiilistellä asiaa perhepiirissä ja kertoa asiasta sitten kun siltä tuntui. 🙂\nVoimakas pahoinvointi alkoi viikolla 5-6 ja se alkoi helpottamaan viikolla 14. Ehdin jo ajatella, että koko raskaus menee kamalassa olotilassa, kun Mimosan kanssa kärsin pahoinvoinnista ihan viimeisille viikoille saakka. Onneksi nyt olen voinut paremmin! Tietty välillä on päiviä, kun mikään ei pysy sisällä ja tekisi mieli lojua vain sängyssä.. Mutta näitä surkeita päiviä on koko ajan vähemmän! <3\nOmat farkut sai jäädä samantien pois. Ihan ekoista viikoista lähtien olen muuttanut vaatekaappia ja nyt on turha haaveilla enää muista kuin raskauteen suunnitelluista alaosista. Omilla yläosilla pärjään hyvin. 🙂\nMaha pysyi viikolle 13 aika hyvin piilossa. Kävin kaverin kanssa viikolla 12 uimassa ja hän ei huomannut mitään. Kerroin hänelle uutiset, kun käveltiin altaille ja hän katsahti tuijottamaan mun mahaa hetkeksi. 😀 Viikoilla 14-15 masu todella ponnahti esille ja piilottelu alkoi olla jo haastavaa. Myös aamuisin maha alkoi olla jo huomattavissa ja käytin lähinnä legginssejä/sukkiksia + over size neuleita. (Tämän postauksen kuvat napattu viikolla 14)\nParas päivä tähän mennessä on ollut se kun käytiin ultrassa. Ajattelin, että se menee ”rutiinilla” ja yllätyin miten aloin itkemään kun näin vauvan. <3 On se vaan niin maagista ja tekee kaikesta niin todellista. Samana päivänä kerrottiin meidän tytöille ja se hetki oli aivan ihana. Onneksi saatiin se talteen itsellemme. <3\nMitä haluaisitte lukea raskauteen liittyen? Onko ideoita tai toiveita? Tulen ainakin kirjoittamaan ikäerosta 6, 4, ja 0, nimipohdinnoista ja vauvakuumeesta. Hei leppoisaa sunnuntaita! Mä oon juuri matkalla Seinäjoelle ja illaksi sitten matkaan takaisin. -Sara\nhei joo, voisin kyllä kirjoittaa konkreettisemmin aiheesta. Kiitos vinkistä 🙂\nOnnea lapsen tulosta! ? Aivan ihanaa! Millä viikolla olet nyt?\nKiiitos super paljon! <3\nMikä on sun kevät talvi? Meille tulee toinen vauva maaliskuunpuolessa välissä, ensikoinen synty – 17 joulukuussa, eli vähän yli vuotta ikäero\noi ihanaa, onnea kovasti 🙂 ajattelen kevättalveksi maaliskuun!\nMyöhäiset, mutta SUPERsuuret onnittelut raskaudesta sulle ja koko perheelle! <3\nKauniit asukuvat – ihanan värinen tuo neule ? Sulla onkin jo valmiina kivoja postausideoita, nimipohdinnat ja ikäerojuttu kiinnostaa mua ehkä eniten! ☺ Sen lisäks olis kiva kuulla, jännittääkö vauva-arki, kun se alkaa uudestaan näin muutaman vuoden jälkeen…\nPidä kiva Seinäjoki-päivä! ❤\nkiitos paljon <3 🙂 hei ihana kuulla, että nämä aiheet kiinnostaa 🙂\n(m)asukuvia ainakin! ? Oon tästä vieläkin jotenkin tosi fiiliksissä, ja niin iloinen teidän puolesta ?\nhei ihana kuulla, kiitos ihan super paljon 🙂 <333\nKiinnostavia postausideoita olikin jo tullut ja yksi iso alue on tietenkin hankinnat, ne kiinnostaa ?Jotenkin muistelen, että olette aikalailla kaiken vauvatavaran hävittäneet, joten alkaako hankinnat nollasta vai?\n<3 Joo meillä on lähestulkoon kaikki lähtenyt kiertoon.. Joten nyt ei muuta kuin kirppistelyä ja sitten pitää miettiä isommat hankinnat. :)\nSuuret onnittelut❣ Minua kiinnostaisi myös miten selviydyit pahoinvoinnista konkreettisesti? Pystyitkö lepäämään aina kun tarve tai saitko syötyä? Itsellä alkuraskaus meneillään ja olo hirveä. Viikot (ja päivät) tuntuvat pitkiltä.\nkiitos <3 Tästä tuli toinenkin kysely ja ehdottomasti otan aiheen käsittelyyn 🙂\nNiin ihana uutinen, onnea! Täällä myös haaveena lapset.. vielä odotellaan ? kiva lukea raskausviikoista, hankinnoista ja no ihan kaikesta!\nkiitos <3 hei ihana kuulla 🙂 Juttua varmasti tulee!!\nNimipohdinnoista olisi kiva kulla ja ylipäätään sinun ajatuksiasi. 🙂\nRuokavaliosta, kuinka tarkka olet siitä ylipäätään ja ”kielletyistä” ruoka-aineista raskausaikana 🙂\nhei joo, tästä voisin kirjoittaa joku kerta 🙂\nIhana postaus ja innolla luen vauva- ja raskausjuttuja! Olen itse rv13 nyt, 3. lapsikin, ikäero melko samanlainenkin (isoin täyttää ens kesällä 6, poika pian 4 ja sitten vauva keväällä).\nTsemppiä arkeen ja odottan innolla uusia postauksia!\nhei ihanaa, onnea kovasti 🙂 <3 Kaikkea parasta myös teidän arkeen!!\nMoikka, paljon onnea koko perheelle ihanan vauvauutisen johdosta! Olen lukenut aktiivisesti blogiasi ja kuunnellut Papupata-podcastia vajaan vuoden verran ja ne ovat ihana piristys arjen kiireessä. Olisi ihanaa kuulla ihan kaikesta mahdollisesta raskauteen liittyen niin voinnistasi, käytännönasioista, hankinnoista jne. Löysin suosituksestasi myös Hei baby-podcastin ja ahmin suorastaan kaikki siihen saakka julkaissut jaksot. Itsellänikin on vauvakuume ollut jo muutaman vuoden ja pian alamme vaimoni kanssa vauvaa yrittämäänkin hedelmöityshoidoilla. Jännittää tietysti kovasti onnistuuko haaveen toteutus! On kuitenkin ihanaa kuulla muiden kokemuksista ja samalla toivoa että pian saisi itse olla samassa tilanteessa 🙂 Mukavaa odotusaikaa <3\nMoii 🙂 Kiitos <3 Hei ihanaa, kiva kuulla, että seurailet 🙂\nHei baby on IHAN PARAS!! 🙂 Kaikkea tsemppiä tulevaan, niin ihanaa aikaa tuo kaikki fiilistely. Voikaa hyvin <3\nValtavasti onnea ?\nMua kiinnostaisi tietää oliko alusta asti selvä että 3 on lasten lukumäärä vai tuliko kolmas vauvakuume myöhemmin, millaisia pohdintoja ja ajatuksia siihen liittyi. Itse kahden lapsen äitinä mietin ihan päivittäin onko meidän perhe nyt kokonainen, jaksaisiko itse vielä yhden, jääkö se harmittamaan jos kolmas jää yrittämättä. Kauhean vaikea asia kun olen enemmän kuin onnellinen näistä kahdesta ja pelottaa onko kolmen kanssa kädet vaan liian täynnä vaikka toisaalta haikailen hieman vielä yhtä vauvavuotta\nkiitos <3 hei joo, tulen varmaan käsittelemään tätä jossain vaiheessa. Ihan samoja pohdintoja käytiin läpi ja sitten voitti vain se vauvakuume ja ajatus siitä, että lapsia olisi 3. Ihanaa syksyä teidän perheelle 🙂\nMeillä on kolme tyttöä juuri tuolla ikäerolla. Ja se on ihanaa ? Niin onnellisena olen seurannut, miten isommat nauttivat kun pääsevät seuraamaan vauvan kasvua ja hoitamaan pikkuista, ottavat pienen mukaan maailmaa tutkimaan. Ja miten pieni oppii isommilta, nauraa heidän jutuilleen ja uskaltaa tutustua maailmaan isojen perässä. On mahtavaa, nähdä, miten tärkeäksi pieni isosiskoille muodostuu ja miten he iloitsevat jokaisesta pikkusiskon uudesta taidosta tai sanasta.\nKun isommat on jo omatoimisia, ehtii nauttimaan rauhassa vauvasta ja pystyi antamaan aikaa isoille ja vauvalle.\nNyt tytöt 2, 6 ja 8. Ja meillä tämä ikäero on ollut ihan paras ?\neikääää <3 maailman parasta kuulla 🙂 kaikkea parasta teidän perheelle <3\nHurjasti onnea tulevasta pienestä <3\nHankinnat mitä vauvalle tullaan tekemään kiinostais ainakin, ja mitä teiltä löytyy jo valmiiksi!\nkiitos <3 hei joo, tästä onkin tullut paljon kysymyksiä 🙂 Varmasti käsittelen!\nHei! Ja onnittelut ? olen seurannut sinua jonkun aikaa ja kiinnostaisi itseäni joku postaus siitä kuinka kauan teillä oli yritystä takana vai onnistuiko heti ?\nKiitos paljon <3 Katsotaan avaanko tätä jossain vaiheessa enemmän. Saattaa olla että ensi viikon podcast jaksossa sivutaan asiaa 🙂 <3Sara\nOnnea tuhannesti kolmannesta vauvasta? Minulla itsellä on 7,5 ja 1 vuotiaat lapset. Neljä vuotta ikäeroa nuoremman kanssa on ollut tosi hyvä. Mielenkiinnolla luen teidän arjesta pienten lasten kanssa. Talo projektia seuraan myös erittäin kiinnostuneena. Itsellä hirsitalo rakenteilla tosin vapaa-ajan asunnoksi.\nkiitos äärettömän paljon <3 hei ihana kuulla 🙂 ja wau, tsemppiä projektiin! Ihanaa syksyä teidän perheelle 🙂


Tarinassa Yhdysvaltain presidentti Donald Trump ja tuottajajärjestö MTK löivät hynttyyt yhteen. Voit lukea jutun tästä kokonaisuudessaan\nSuomalaista puuta uppoaa Trumpin muuriin miljoonia motteja.\nMT:n aprillipila nauratti ja levisi huikeasti etenkin Facebookin kautta.\nJuttu katosi verkosta aprillipäivän päätyttyä, mutta MT päätti julkaista tekstin uudelleen, jotta mattimyöhäisetkin pääsisivät pilasta nauttimaan.\nTässä teksti kokonaisuudessaan:\nTrump: Muuri rakennetaan suomalaisesta puusta\nKaikkien aikojen mottitalkoot alkavat ensi viikolla.\nUSA:n presidentti Donald Trump on ilmoittanut hetki sitten, että Yhdysvaltain ja Meksikon rajalle rakennettava muuri tehdään suomalaisesta PEFC-sertifioidusta puusta. Yhteensä miljoonia lankkukuutioita sisältävä tilaus vahvistetaan vielä tänään lauantaina, kertoo special advicer Ivanka Trump Trumpin esikunnasta MT:lle.\nMuurin materiaalivalinta nousi esille heti USA:n presidentinvaalin ratkettua. Yleisesti epäiltiin, mikä voisi sopia noin massiiviseen kohteeseen. MTK:n metsävaltuuskunnan puheenjohtaja Mikko Tiirola ilmoitti suomalaisten metsänomistajien ojentavan asiassa auttavan kätensä.\n”Tämä on parasta, mitä suomalaiselle metsänomistajalle on koskaan tapahtunut. Tässä nähdään onnistuneen edunvalvonnan tulos ja saadaan katetta MTK:n jäsenmaksuille”, Tiirola hehkuttaa.\nMyös lankkukuorman tilaaja on tyytyväinen.\n”Suomaisesta puusta saadaan maailman paras muuri, It’s the greatest wall ever ”, Donald Trump varovasti arvioi.\nMuurilla on suoria vaikutuksia myös Suomelle. Presidentti Trump on lupautunut puhujaksi MTK:n 100-vuotisjuhlaan kesäkuussa.\n”MTK on maailman hienoin tuottajajärjestö. Koska Suomi valtiona tuntuu vielä empivän, olen päättänyt tarjota puolustusyhteistyötä MTK:lle. Järjestön jäsenkortilla saisi jatkossa automaattisesti myös Nato-jäsenyyden”, Trump visioi. MTK:n puheenjohtaja Juha Marttila pitää järjestelyä mielekkäänä.\n”Tässä on kyse maanpuolustuksesta, ja maanhan Suomessa omistavat MTK:n jäsenet.”\nVastakauppana hankkeeseen kuuluu, että Suomi tilaa Yhdysvalloista 1000 kpl F35-hävittäjiä.\n”Hankinta avaa mahdollisuuden palauttaa suomalaiset maitotuotteet takaisin venäläisten kauppojen hyllyille. Samalla voidaan kymmenkertaistaa Suomen peltoala”, Marttila missioi.\nMTK:n johto painottaa, että ennen puolustuskysymystä on keskityttävä muuripuiden toimittamiseen. MTK järjestääkin yhdessä USA:n lähetystön kanssa ensi viikolla mottitalkoot koko Suomen kansalle Helsingin keskuspuistossa.\n”Siellä on korkea aika tehdä päätehakkuu. Pienemmistä risuista saadaan vielä biopolttoainetta hävittäjiin”, Tiirola kertoo.\nHelsingin tuleva pormestari Anni Sinnemäki (vihr.) kehuu tuoreeltaan keskuspuiston parturointia.\n”Hienoa että sekin pusikko saadaan viimein täyteen betonia. Pääkaupunki tarvitsee kerrostaloja ja lisää hiilivoimaa”, Sinnemäki julistaa.\nMottitalkoisiin voi ilmoittautua tänään 1.4. MTK:n päämajassa Simonkadulla.\nAiheet Trumpin muuri aprillipila aprillipäivä


Keskustalaiskansanedustajat kiittelevät hallituksen satsauksia liikennehankkeisiin: Hämeenkyrön ohitustie, Joensuun ratapiha, Ylivieska-Iisalmi -ratavälin sähköistys | Suomenmaa\nLisää rahaa on luvassa myös perustienpitoon.\nTomi Oravainen18.6.2019 10:30\nLisätalousarvio Keskustalaiskansanedustajat kiittelevät vuolassanaisesti hallituksen satsauksia liikennehankkeisiin.\nHallitus on käynyt tiistaina aamulla ensimmäisen lisätalousarvioneuvottelunsa ja noin 160 miljoonaan euron menonlisäyksestä valtaosa laitetaan liikennehankkeisiin.\nKeskustan pirkanmaalainen kansanedustaja Arto Pirttilahti on tyytyväinen liikennehankkeisiin laitettaviin panostuksiin, joita alkaa ympäri Suomea.\nHän nostaa Pirkanmaalta esimerkiksi kaksi erityisen kaivattua hanketta: valtatie 3:n Hämeenkyrön ohitustie ja Helsinki-Tampere -ratayhteyden lisäraiteiden suunnittelu.\n– Pirkanmaan kannalta keskeiset liikennehankkeet etenevät. Olen puhunut kolmosista ja ne ovat nyt kaikki tulossa hoidetuksi: Kolmostie, kolmosraide ja Tampere3-yliopisto. 3+3+3=9 eli seuraavaksi on laitettava kuntoon Ysitie Tampereelta Jyväskylän suuntaan, Pirttilahti kertoo.\nHämeenkyröläislähtöinen kansanedustaja Jouni Ovaska iloitsee myös Hämeenkyrön ohitustie -hankkeen edistymisestä.\n– Nyt tuli jytky! Hämeenkyrön ohitustie on ollut vuosikymmeniä suunnitelmissa, mutta aina jokin muu hanke on mennyt edelle. Virkamiehet, yrittäjät ja poliitikot ovat tehneet hartiavoimin töitä asian eteen.\nLisätalousarvioesityksessä on varattu ohitustien rakentamiselle 2,4 miljoonaa euroa tälle vuodelle ja yhteensä 64 miljoonan euron valtuus.\nPirttilahti ja Ovaska kiittelevät hankkeiden lisäävän liikenteen sujuvuutta ja turvallisuutta.\n– Monen ihmisen arki tulee helpottumaan. Erityisesti raskaalle liikenteelle Hämeenkyrön lukuisat kiertoliittymät ovat hankalia ja osalle kalustoa jopa mahdottomia ajaa, Ovaska toteaa.\nLisää rahaa on luvassa myös perustienpitoon.\n– Korjausvelan vähentämiseen laitetaan tänä vuonna 40 miljoonaa euroa. Isojen yksittäisten hankkeiden rinnalla on pidettävä koko ajan ylläpidosta huolehtimisen kokonaisuus. Se on liikenneverkon toiminnan kannalta ehdottoman tärkeää, Pirttilahti muistuttaa.\nJoensuulaiskansanedustaja Anu Vehviläinen kiittelee puolestaan hallituksen tiistaista päätöstä myöntää lisätalousarviossaan rahoitusta Joensuun ratapihan uudistamiseen.\nVehviläisen mukaan Joensuun ratapihan uudistamisessa yhtyvät sekä valtakunnalliset tavoitteet paremman ratainfran, työllisyyden ja talouskasvun edistämiseksi että Joensuun kaupungin tavoitteet symmetrisen kaupunkikeskustan ja yksityisten investointien vauhdittamiseksi.\n– Savo-Karjalan vaalipiirin kannalta Joensuun ratapihan rinnalla merkittävää on, että Iisalmi-Ylivieska rataosan sähköistykseen ja Iisalmen kolmioraiteen rakentamiseen osoitetaan 55 miljoonan euron valtuus. Nämä hankkeet ovat erittäin tärkeitä raaka-ainekuljetusten kannalta, Vehviläinen sanoo.\nYlivieskalaiskansanedustaja Juha Pylväs (kesk) on tyytyväinen hallituksen tiistaina antamaan lisätalousarvioon ja sen linjauksiin.\n– On erinomainen asia, että Ylivieska-Iisalmi – rataosuus sähköistetään. Pitkään esillä pitämäni radan sähköistys nytkähtää vihdoin eteenpäin. Samoin pidän hyvänä Äänekosken puuhuollon ja alueen metsänomistajien kannalta, että Haapajärvi-Saarijärvi -rata perusparannetaan.\nPylväs lisää, että hankkeilla on tärkeä merkitys laajemminkin puuhuollolle sekä myös Kainuun kaivosten materiaalivirtojen kuljetukselle Kokkolaan.\n– Pidän myös hyvänä, että Oulun sataman syväväylän rahoitus on turvattu. Hanke eteni jo viime hallituskaudella ja se on tärkeä sekä Pohjois-Pohjanmaan että Kainuun elinkeinoelämälle ja kilpailukykyiselle viennille, Pylväs iloitsee.\nReisjärveltä uutena kansanedustajana valitun Mikko Kinnusen mukaan hallitus edistää elinvoimaa eri puolilla Suomea, myös Pohjois-Pohjanmaalla.\n– Ylivieska-Haapajärvi-Iisalmi -radan sähköistys käynnistyy. Samoin Saarijärvi-Haapajärvi -radan kunnostus ja Iisalmen kolmioraide. Myös Oulun sataman meriväylähanke saatetaan loppuun.\n– Nyt laitetaan liikkeelle hankkeita, jotka parantavat elinkeinoelämän toimintaedellytyksiä, tukevat vientiä ja parantavat liikenteen turvallisuutta ja sujuvuutta niin teillä kuin radoilla, Kinnunen hehkuttaa.\nJuttua täydennetty Mikko Kinnusen kommentilla klo 18.26.


”Olo on hieman samanalainen kuin olisin käynyt luottokortilla ostoksilla. Kaikkea hyvää ja tarpeellista tuli hankittua. Lasku tulee kuitenkin varmuudella perässä.” | Timo Heinonen\nBlogi, perjantaina 26.06.2020\nKeskustan kansanedustaja Markus Lohi kuvasi Pääministeri Sanna Marinin (sd.) vasemmistohallituksen toimintaa hyvin:\nOn tärkeää, että valtiovarainministeriksi noussut Matti Vanhanen ryhtyisi olemaan valtiovarainministeri ja pitämään huolta veronmaksajien rahoista. Kuva: Suomen Eduskunta\nRahan jakaminen eri kohteisiin ei nimittäin ole vaikeaa.\nRahan jakaminen onkin valtaosan poliitikoista ydinosaamista.\nKun puhe taasen käännetään tuloihin ja vieläpä tulojen lisäämiseen niin tekijöiden joukko harvenee.\nKeskusta, vasemmistohallituksen tukipuolueeksi lähdettyään, on toistellut matkan varrella monet kerrat myös sitä, että ”ei pysyviä menoja ennen pysyviä tuloja2. Mutta yhteenkään hallitusohjelman menolisäykseen ei hallitus puuttunut, vaikka tulot ovat romahtaneet ja maa velkaantuu ennätysvauhtia. Nyt maamme toivo nojaakin ministeriksi palanneeseen entiseen eduskunnan puhemies Matti Vanhaseen. Toivoa sopii, että uusi valtiovarainministeri Matti Vanhanen ryhtyy olemaan sanan varsinaisessa merkityksessä valtiovarainministeri ja pitämään huolta veronmaksajien rahoista.\nVasemmistoliittolaisen Outi Ojalan viisaus:\n”Vahva valtiontalous on köyhän paras ystävä” pitäisi nyt pitää kaikkien mielessä.\nKello 18.36 ja…\nKravatti pois kaulasta ja sandaalit jalassa…\nNäin se kesäloma toimii. Eduskunta siis tänään kesätauolle pitkän, erilaisen ja varsin raskaan kevään jälkeen. Koronakriisin hoidossa vasemmistohallitus on onnistunut varsin hyvin, mutta taloudenpidossa ja työllisyyden hoidossa epäonnistunut. Siksi eilen jouduinkin esittämään kokoomuksen nimissä hallitukselle epäluottamusta ja tänään siitä äänestimme. Hallitus ei siihen kaatunut, mutta huomasi, että yhä useammalle keskustalaiselle oli vaikeaa äänestää luottamusta hyvällä omatunnolla tällaiselle hallitukselle ja varsinkin sen holtittomalle talouspolitiikalle. Meidän isoin kritiikki siis kohdistui nimenomaan siihen, että jakaessaan nyt jo lähes 20 000 miljoonaa euroa velkarahaa mitä erilaisempiin sinänsä ihan tärkeisiin kohteisiin ei hallitus ole pystynyt tekemään yhtään päätöstä työllisyysreformeista, jotka nostaisivat maamme työllisyyttä pysyvämminkin kuin vuoden tai kahden liikennehankkeet tekevät. Velkarahalle rakennettu hyvinvointiyhteiskunta ei nimittäin tule kauaa kestämään.\nÄänestimme tänään myös lisätalousarviosta ja siihen tekemistämme vastalauseista. Yhtään muutosesitystä ei Marinin vasemmistohallitus esitykseensä hyväksynyt ei edes sitä millä oltaisiin yhdessä päätetty teiden asfaltointien määrän nostamisesta vähintään 6000km vuositasolla. Tämänkin keskusta nyt esti eli emme vanhojen teiden kunnostamisessakaan pääse sille tasolle mihin 1990-luvun lamassa elvyttävänä toimena teiden asfaltointimäärät nostettiin.\nEduskunta äänesti myös PS:n kansaedustaja Juha Mäenpään syytesuojan purkamisesta. Perussuomalaisten ryhmä esti perustuslakivaliokunnan esittämän syytesuojan purkamisen. No näin muuten teki aikanaan myös SDP:n eduskuntaryhmä, kun perustuslakivaliokunta esitti heidän kansanedustajan kohdalla syytesuojan purkamista. Silloinkin enemmistö, kuten tänäänkin, eli yli 100 kansanedustajaa äänesti perustuslakivaliokunnan lausunnon mukaisesti, mutta isona ryhmän silloin demarit ja nyt PS pystyivät estämään syytesuojan purkamisen. Eli ei perussuomalaisia sen enempää omansa suojelemisesta kannata syytellä kuin demareitakaan.\nItse ajattelen niin, että eduskunnassa pitää olla kansanedustajilla poikkeuksellisen vahva ja korostettu sananvapaus. Se ei kuitenkaan tarkoita sitä, että sananvapauden kautta olisi oikeus syyllistyä rikoksiin. Ja nyt perustuslakivaliokunta oli sitä mieltä, että oikeuden olisi pitänyt saada mahdollisuus arvioida sitä, että syyllistyiko Mäenpää puheissaan rikokseen. Tätä ei nyt tehdä, sillä eduskunta esti asian etenemisen kuten kolme eli joka kerta aiemminkin yli 100 vuoden aikana.\nTagit: BKT, EduskuntaTV, Elisa Hyvärinen, Katri Kulmuni, Outi Ojala, talous, Valtiovarainministeri Matti Vanhanen, Velkaantuminen,


[quote=Vierailija]Onhan sulla tutkittu kilpirauhasarvot? Sekin teettää vaikka mitä, ainaskin mulle teetti. Nyt on vajaatoimintalääkkeet ja jaksan paremmin, mieliala on korkeemmalla ja palantunne kurkusta poissa. Eikä sydän paukuttele enää, paitsi tarpeellisen määrän, toivottavasti. Kaikkea hyvää sulle![/quote]


Koominen uutinen Helsingistä -\nBrahenkenttä avataan talvilomaviikolla luonnonjäänä\nKunnostettavana oleva Kallion urheilukenttä, eli Brahenkenttä, avataan maanantaina 21.2.2022 yleisöluistelulle säävarauksella ja niin sanottuna luonnonjäänä, eli kentän jäädytyskoneisto ei ole käytössä. Brakun yleisöluisteluajat ovat joka päivä kello 10.00-18.00, ja kentällä luistellaan niin kauan kuin sääolosuhteet sallivat ja jäällä luistelu on turvallista. Kentän tilannetietoja voi seurata osoitteesta ulkoliikunta.fi.\nBrahenkentällä on meneillään kunnostus, jossa on päivitetty tekojääkentän maan alla olevia jäädytysputkia ja niitä pyörittävän konehuoneen käyttöjärjestelmää. Brahenkentän kunnostus tehdään, koska Brahenkentällä on ollut aiempina vuosina haasteita kentän jäädyttämisen kanssa. Mittavat kunnostustyöt alkoivat lokakuussa 2021, ja niiden ennakoitiin valmistuvan joulukuun puolenvälin tienoilla. Brahenkentän kunnostaminen on valitettavasti viivästynyt, koska alkuperäisiin suunnitelmiin kuulumattomat jäädytysputkisto konehuoneeseen ja siellä olevat pumput oli uusittava. Nämä lisätyöt ja niihin liittyvät materiaalien toimitusvaikeudet ovat viivästyttäneet Brakun avaamista.\nPerinteisesti jääpallojoukkueet ovat Brahenkentällä harjoitelleet ja pelanneet sarjapelejään, mutta tänä talvena kenttä ei vielä sovellu jääpallon ottelu- tai harjoituskäyttöön. Kenttäalueella viimeistellään vielä valaistusta, kaapelivetoja ja maanmuokkaustöitä, kuten asfaltointeja ja muita pintojen tasoituksia. Täksi talvikaudeksi jääpalloseuroille on järjestetty korvaavia peli- ja harjoitteluvuoroja Käpylästä, Jätkäsaaresta ja Oulunkylästä.\nEipähän Helsingissä enää ainakaan Bandyliigajoukkueet kärsi jääpulasta 🙂


Qattaran syvänkö – Wikipedia\nQattaran syvänkö Egyptin kartalla\nQattaran syvänkö (arab. Munkhafad al-Qattarah) on Egyptin alueella Libyan aavikolla sijaitseva maanpinnan painuma, jonka syvin kohta on 133 metriä merenpinnan tason alapuolella. Syvänkö on laajuudeltaan 18 000 neliökilometriä (hieman Laatokkaa pienempi), leveydeltään 80 ja pituudeltaan 120 kilometriä. Syvängön pohjalla on suolatasanko.\n3 Vesivoiman mahdollisuus\nHiekkadyynejä Qattaran syvängöllä\nSyvängön luoteis- ja pohjoisosissa on suolaisia soita. Syvängöllä on laajoja suolakenttiä, jotka toisinaan täyttyvät vedellä. Näissä on kova kuori ja alla mutaa. Alueen suurin keidas, neljän neliökilometrin laajuinen ja murtovetinen Moghran keidas, on asumaton, ja sen kasvillisuus on pääasiassa ruokoa. Akasiat kasvavat yleensä kuivissa painumissa (wadi).\nAlueella elää gepardeja. Muita nisäkkäitä alueella ovat kaksi gasellilajia, aavikkokettu, shakaali, aavikkojänis. Villejä muflonien ja lampaiden sukulaislajeja ja beisoja (Oryx) on myös elänyt alueella, mutta nykyään kannat ovat pieniä, tai ne ovat hävinneet. Vakituisia asutuksia alueella ei ole. Vaeltavat beduiinit ja heidän eläimensä käyttävät alueen vesipaikkoja etenkin kuivina aikoina.\nToisessa maailmansodassa syvänkö oli este suurimmalle osalle sotilasajoneuvoista, etenkin panssarivaunuille. El Alameinin taistelussa tankit joutuivat kiertämään suolasuot ja -järvet jyrkkien rinteiden viertä, mikä osaltaan ratkaisi taistelun kulkua.\nVesivoiman mahdollisuus[muokkaa | muokkaa wikitekstiä]\nVälimereltä on syvängölle matkaa noin 80 kilometriä. Vesitunnelin ja -voimalan rakentaminen merestä syvängön alueelle voisi tuottaa huomattavan energiamäärän.kenen mukaan?\nNoudettu kohteesta ”https://fi.wikipedia.org/w/index.php?title=Qattaran_syvänkö&oldid=17413169”\nSivua on viimeksi muutettu 4. heinäkuuta 2018 kello 17.17.


Multimediaesityksen vinkkejä - 2021\nMarkkinointi- ja myyntiesityksiä lisätään usein multimedia-työkaluilla. Yleisin multimediaesitystyökalu on Microsoft PowerPoint. Multimedian esitystyökalun käyttäminen voi olla tapa saada yleisön huomion ja tehdä esityksistäsi ikimuistoisia. On olemassa muutamia vinkkejä, joita seuraa, kun luodaan ja suoritetaan multimediaesitys.\nKäytä vahvaa materiaalia\nEsityksenne multimediasisällön tulisi olla parannus esitettävillesi tiedoille, ehdottaa artikkelia, jonka otsikko on "Esittely PowerPointilla: 10 Do's and Don'ts" Microsoft Business -sivustossa. Kuvaa tai animoitua kuvaa ei saa käyttää pisteesi tekemiseen, vaan sitä tulisi käyttää antamaan visuaalinen elementti tiedoille, jotka voivat auttaa yleisöä ymmärtämään paremmin tietojasi. Älä luota multimediaesityksiin ja grafiikkaan esitystesi ytimessä. Ota aikaa kehittää vahvaa materiaalia, jonka multimediaesitys voi auttaa menestyksekkääksi myyntimahdollisuudeksi.\nMultimedian lisääminen esitykseen energian antamiseksi ja sen muistuttamiseksi on tehokasta vain, kun esityksessäsi on tarkkoja tietoja ja toimii oikein. Ennen esityksen viimeistelemistä tarkista kaikki grafiikat ja kuvat varmistaaksesi, että ne ilmaisevat ajatuksia, jotka haluat ihmisten visualisoivan. Tarkista animaatiostasi varmistaaksesi, että se tekee sen, mitä haluat tehdä, ja että se vastaa esitysskripin tietoja. Mene multimedian esittelyyn huolellisesti varmistaaksesi, että jokainen yksityiskohta on oikea ja että esityksesi muistetaan sen vaikutuksesta eikä virheistä.\nJotta esittelysi menisi pois haluamastasi asiasta, sinun täytyy harjoitella artikkelissa "Tehokkaat esitykset", kuten julkaisussa "Inc." on julkaistu. lehden. Multimedian koordinointi myynti- tai markkinointiesitykseksi ja pyrkimys varmistaa, että yleisösi voi seurata tietojasi, vaatii ajoituksen. Kirjoita täsmälleen, mitä haluat sanoa, ja kirjoita komentosarjaan multimediaviitteet. Harjoittele itseäsi varmistaaksesi, että voit kehittää sileän tempon ja kokeilla sitä ystävien tai kollegoiden kanssa. Se auttaa saamaan joukon ihmisiä, jotka tuntevat esityksen aiheesi ja ne, jotka eivät ole koetilaisuudessa. Tunnetut voivat kertoa teille, mitä jätit pois, ne, jotka eivät ole tuttuja, voivat kertoa, jos he ymmärtävät sen.


Raivo äidin kuolemasta purkautui sururyhmässä | Suru | HS\nRaivo äidin kuolemasta purkautui sururyhmässä\nSururyhmän jäsenet auttoivat toisensa vaikeimman elämänvaiheen yli. Nyt jäsenet neuvovat läheisensä menettäneitä hakemaan vertaistukea.\nRyhmän jäsenet tukivat toisiaan vaikeassa elämänvaiheessa. Kuvassa Anna Aalto (vas.), Annette Relander ja Pirjo Virkkala.\n”Tunteet vain tulivat, ja minä sukelsin. Tiesin ryhmän jäsenistä vain etunimet, mutta silti uskalsin kipata heidän eteensä kaiken pahan oloni. Oli uskomaton tunne, kun kaikki kuuntelivat eivätkä tuominneet”, Annette Relander kertoo.\nRelanderin äiti kuoli syöpään syksyllä 2014 saattohoitokoti Terhokodissa. Relander osallistui seuraavana keväänä vertaistukea antavaan sururyhmään veljensä ja neljän muun läheisensä menettäneen kanssa. ”Ajattelin ensin, että mitä hyötyä asian vatvomisesta ja siinä vellomisessa olisi. Toisaalta halusin uskoa sen kun sanotaan, että asioista pitää puhua”, Relander kertoo.\nSureminen kotona arjen keskellä oli ollut vaikeaa, varsinkin kun pienet lapset olivat läsnä. Niinpä Relanderin tunteet purkautuvat ryhmän ensimmäisessä tapaamisessa. Itkuna ja raivona.\n”Annetten reaktio oli mielettömän ihana. Ymmärsin, että me olemme samassa tilanteessa, ja että meillä on samoja ajatuksia. Kun omat tunteeni myöhemmin purkautuivat, minun ei tarvinnut välittää siitä, että räkä roikkui poskella”, vieressä istuva Anna Aalto sanoo hymyillen ja hipaisee samalla Relanderin olkapäätä.\nRelander ja kolme muuta ryhmän jäsentä kertovat sururyhmässä saamastaan tuesta. He haluavat rohkaista vastaavassa elämäntilanteessa olevia ihmisiä hakemaan vertaistukea.\nVertaistukiryhmän ensimmäinen etappi on samankaltaisten ajatusten tunnistaminen. Jäsenet huomaavat, että muutkin voivat olla samassa tilanteessa. Toisilleen entuudestaan tuntemattomat ihmiset kertovat omia tarinoitaan, joista toiset saavat avukseen suhteellisuutta.\n”Olin ajatellut monta kertaa, että äiti on vain matkalla ja kohta hän tulee takaisin. Pidin ajatusta hulluna. Helpotti, kun muutkin kertoivat samanlaisista ajatuksista: että olinkin normaali”, Relander huokaa.\n”Sinäkö normaali? Eihän meistä kukaan ole normaali”, Relanderin veli nauraa lempeästi vieressä. Ryhmän ainoa mies ei halua puhua asiasta nimellään, työnsä takia.\n”Ryhmistä kertominen on äärimmäisen tärkeää. Miten moni mies esimerkiksi piilottaa surunsa ja kärsii yksin”, hän sanoo.\nSururyhmiin pyritään saamaan samassa elämäntilanteessa olevia ihmisiä. Yleensä ryhmä kokoontuu ensimmäisen kerran kolmisen kuukautta läheisen kuoleman jälkeen. Näin akuuttitilanne on hieman rauhoittunut, kun esimerkiksi hautajaisista ei tarvitse enää huolehtia.\nAallon isä kuoli toissa vuoden syksyllä. Aallolle oli nopeasti selvää, että hän hakeutuisi sururyhmään. Vanhemman menettäneille aikuisille ei kuitenkaan löytynyt sopivaa ryhmää. ”Ryhmiä järjestetään muun muassa leskeksi jääneille ja lapsensa menettäneille. Tässä ryhmässä on kaksi vanhempansa menettänyttä sisarusparia. Me kaikki olemme aikuisia, mutta menetyksessä silti vielä tietyllä tavalla lapsia.”\nRyhmässä on myös kaksi leskeä. Pirjo Virkkalan mies kuoli syöpään marraskuussa 2014 kahdeksan vuoden sairastamisen jälkeen. Mies oli valmistautunut kuolemaansa, ja hän huolehti läheisistään loppuun asti.\n”Hän puhui avoimesti sairaudestaan. Päätimme sitten siunaustilaisuudessa, että hänestä puhutaan jatkossakin avoimesti. Hän kulkee aina mukana”, Virkkala sanoo ja koskettaa rintaansa.\nKaikki kuolevat eivät osaa tai eivät halua puhua lähestyvästä kuolemasta.\nAallon isä puhui viimeisinä päivinään vielä apulaitteista, joita hän voisi lainata kotiin. Relanderin äiti otti kuvia potilashuoneestaan muistoksi.\nKuoleman käsittelemisen vaikeuteen on havahduttu saattohoidon ohjeistuksen kehitystyössä, jota on suunnittelemassa muun muassa Vanhustyön keskusliitto. Uusi ohjeistus kehottaa puhumaan kuolemasta mahdollisimman hyvissä ajoin saattohoidon alkaessa.\n”Me perheenjäsenet ajattelimme, että se on isän päätös, sillä hänellehän se oli paskin juttu. Hän sai määrätä, emmekä me saaneet tuputtaa kuolemasta puhumista”, Aalto kertoo.\nHän kertoo huomanneensa isänsä kiitollisuuden esimerkiksi saattohoitopaikan järjestämisestä pienistä eleistä ja sivulauseista. ”Pidin sitten yksinpuhelun isän sängyn vierellä hänen viimeisinä tunteinaan ja sanoin kiitokseni. Uskon, että hän kuuli”, Aalto nielaisee.\nSururyhmässä puhutaan paljon surun luonteesta ja muistoista. Ideana on saada ryhmän jäsenet liittämään suru osaksi luonnollista elämänkulkua. Läheisen kuoleman käsittelyyn kuuluvat myös syyllisyys ja riittämättömyys. Esimerkiksi isovanhemman kuoleman käsitteleminen oman lapsen kanssa voi olla niin vaikeaa, ettei vanhempi koe suoriutuvansa siitä kelvollisesti.\nAalto kertoo, että yksi merkittävä tuki on ollut Alan Durantin kirjoittama Aina ja ikuisesti - satukirja. Se on tarina kuolevasta ketusta, ja siitä miten ketun ystävät käsittelevät kuolemaa.\n”Nyt, kun luen sitä viisivuotiaalleni, hän osaa jo varoittaa minua, että tässä kohtaa äiti aina itkee. Olen vasta vähitellen ymmärtänyt, että lapsi käsittelee surua omalla tavallaan ja ennen kaikkea omalla ajallaan”, Aalto sanoo.\nRyhmä tapasi viime keväänä viisi kertaa. Relanderin veli kertoo, miten kevään valoisuuden lisääntyminen kulki käsikynkässä olotilan paranemisen kanssa. Jokaisen tapaamisen jälkeen oli vähän helpompi ja vähän valoisampi olo.\n”Ymmärsin, että surin myös menetettyjä muistoja ja kaikkia niitä suunnitelmia, jotka jäivät toteuttamatta”, hän kertoo.\nViidennen tapaamisen jälkeen kaikilla ryhmän jäsenillä oli tunne, että jotain on vielä auki. Niinpä ryhmä on tavannut säännöllisesti noin puolen vuoden välein.\nAalto nimittää jäseniä superystävikseen, joille voi olla äärettömän rehellinen.\n”Olemme tavanneet kauheimman asian äärellä. Käyttäytymisnormit eivät tietyllä tavalla sido meitä”, Aalto nauraa.\nMyös nauru ja itseironia kuuluvat ryhmän tapaamisiin: kyyneleet vaihtuvat nopeasti hersyväksi nauruksi. Huumori ei ole pikkukalle-tasoa, vaan siinä on lämpöä.\n”Surun jakaminen vieraan kanssa on helpottavaa. Omat ystävät eivät ole samassa tilanteessa, ja he ovat hyvää tarkoittaen usein ratkaisukeskeisiä”, Annette Relander kertoo.\nNyt ryhmän jäsenet kuvailevat sitä, miten suru on muuttunut jopa iloiseksi kaipaukseksi. Muistot elävät vaikkapa esineissä. Ryhmän jäsenet esittelivät yhdellä tapaamiskerralla esineen, joka muistutti kuolleesta. Virkkala toi miehensä tanssipaidan. Pariskunta tapasi käydä tanssitunneilla.\n”Paita on sellainen kiva, joka ei rypisty vaikka hikoilee. Paita roikkuu vieläkin kotona. Mieheni valokuva taas on keittiön pöydällä. Juttelen sille, ja annan joskus suukon. Muistan vieläkin hänen sanansa: tulet Pirjo sitten perässä kun kerkeät”, Virkkala hymyilee.\nVertaisryhmiä läheisensä menettäneille\nSeurakunnat ja seurakuntayhtymät järjestävät sururyhmiä ja vertaistukiryhmiä läheisen menettäneille. Sururyhmä kokoontuu yleensä neljästä kahdeksaan kertaan puolen vuoden aikana. Ryhmään pyritään yleensä saamaan ihmisiä, joilla on samantapainen tausta.\nSeurakunnat tiedottavat ryhmistä verkkosivuillaan, ja osa lähettää läheisensä menettäneelle henkilökohtaisen kutsun. Sururyhmiä kannattaa myös tiedustella suoraan seurakunnista.\nMyös paikalliset syöpäyhdistykset järjestävät vertaistukiryhmiä.\nUseat yhdistykset järjestävät suurimmissa kaupungeissa vertaistukiryhmiä. Huoma – Henkirikoksen uhrien läheiset ry järjestää äkisti omaisensa menettäneille kriisi- ja sururyhmiä.\nKäpy – Lapsikuolemaperheet ry järjestää vertaistukiryhmiä reilulla kymmenellä paikkakunnalla. Niissä on mahdollisuus tavata muita lapsen kuoleman kokeneita perheitä.\nLäheisen itsemurhan kokeneille on vertaistukiryhmiä 16 suurimmassa kaupungissa. Näiden järjestäjänä on Surunauha ry.\nMuita vertaistukiryhmiä järjestäviä tahoja ovat muun muassa Suomen Mielenterveysseura, Nuoret Lesket ry ja Sylva ry, joka on Suomen syöpäsairaiden lasten ja nuorten valtakunnallinen yhdistys.Artikkelia varten on haastateltu kouluttaja Miia Salosta Terhokodista.\n”Uskalsin kipata sururyhmän eteen kaiken pahan oloni”, kertoo Annette Relander.\nSururyhmien käsittelemiä teemoja\nHautajaisetHautajaispäivän läpikäyminen. Mikä oli päivän raskain hetki? Entä mikä hetki avasi toivon näköalaa? Vainajan muisteluRyhmän jäsenet tuovat valokuvan vainajasta ja kertovat siitä. Oma suruSuruun liittyvien tunteiden läpikäymistä. Kaikki tunteet, kuten esimerkiksi väsymys, kaipaus, syyllisyys ja viha kuuluvat suruun. SyyllisyysOmainen tuntee syyllisyyttä. Mitä hän olisi voinut tehdä toisin? Mitä hän haluaisi pyytää anteeksi ja antaa anteeksi? LohdutusLäheisten ja ystävien suhtautuminen suruun. Odotukset heitä kohtaan. Surun muuttuminen Suru muuttuu vähitellen kaipaukseksi. Hyvät muistot kantavat ja antavat toivoa ja lohtua.Lähde: Kirsti Aalto: Saattohoito kuolevan tukena. (Kirjapaja, 2013)


Ääretön-rannekoru, vermeil-kulta | MYKA (entinen Nimikoruni)\n1 riipus2 riipusta (+ €5)3 riipusta (+ €10)4 riipusta (+ €15)\nVanno ikuisuutta Ääretön-rannekoru, vermeil-kulta-korullamme. Se on upea koru, joka huokuu merkityksellisyyttä. Tämä inspiroiva rannekoru sisältää haluamasi määrän, yhdestä neljään, infinity-riipusta, joihin kaikkiin saa kaiverrettua haluamasi nimen tai sanan. Riipukset on valmistettu hohtavasta vermeil-kullasta ja ne on järjestetty täydellisesti tyyliin sopivaan ankkuriketjuun klassisella koukkulukolla. Korun ominaisuuksia:\nYhdestä neljään infinity-riipusta\nYksi kaiverrus per infinity-symboli\nLisätietoja Vermeil kullatut koruista löydät Vermeil-kullatut korut oppaastamme.\nInfinity-symboli on tehokas muistutus rikkoutumattomasta siteestä meidän ja vaalitsemiemme ihmisten välillä, ja tämän rannekorun avulla pystyt esittelemään tätä eleganttia symbolia täysin uudella tavalla. Kauniit yksilölliset lisät lisäävät sen merkitystä entisestään, joten tämä koru on todellinen aarre – täydellinen jonkun erityisen tai itsesi hemmotteluun!\nKokoelmastamme löytyy Infinity rannekorut, mukaan lukien tämä koru sterling-hopeisena ja 18K-kullattuna. Kutsumme sinut tutustumaan tuotteisiimme itse!


Kansainväliseltä energiajärjestöltä merkittävä lausunto: Nyt julistetut toimet voivatkin rajoittaa ilmaston lämpenemisen alle kahteen asteeseen - Talous | HS.fi\nVuonna 2016 kansainväliseltä avaruusasemalta otetussa kuvassa näkyy Välimeren aluetta. Kuva: Tim Peake / Nasa\nMaapallon lämpenemisen rajoittaminen alle kahteen asteeseen esiteollisesta ajasta vuosisadan loppuun mennessä voisi olla mahdollista saavuttaa Glasgow’n ilmastokokouksessa julistettujen toimien ansiosta, Kansainvälinen energiajärjestö IEA ilmoitti torstaina.\nLausunto on merkittävä, sillä tähän mennessä maailman maiden ilmastotoimien on arvioitu täysin toteutettuina johtavan vajaan kolmen asteen lämpenemiseen esiteollisesta ajasta.\nIEA korostaa, että sen arvio pitää paikkansa vain, jos eri maiden ilmastolupaukset toteutetaan täysimääräisesti.\nJo puolentoista asteen lämpenemisellä on merkittäviä vaikutuksia elämään maapallolla, mutta kolmen asteen lämpenemisen seuraukset olisivat huomattavasti vakavampia.\nLue lisää: Yhden asteen suuruiset keskilämmön nousut ratkaisevat, miten maailma lopulta muuttuu – mitä jos lämpenee 3 astetta?\nPariisin ilmastokokouksessa vuonna 2015 solmitussa sopimuksessa 127 maata sitoutui rajoittamaan maapallon keskilämpötilan lämpenemisen enintään 1,5 asteeseen esiteollisesta ajasta.\nNyt IEA laskee, että julistetut toimet voisivat johtaa 1,8 asteen lämpenemiseen. Kuluvan viikon aikana yli sata maata lupasi vähentää metaanipäästöjä 30 prosenttia vuoteen 2030 mennessä. Torstaina Britannia ilmoitti puolestaan saaneensa 77 maata mukaan hiilivoimasta luopumiseen.\nHiilivoimalupaukseen yhtyivät muun muassa Indonesia ja Puola. Hiilivoimalupauksen mukaan rikkaat maat luopuvat hiilestä vuoteen 2040 mennessä, ja köyhemmät maat vuoteen 2050 mennessä.\nSuuret kivihiilen tupruttelijat, kuten Kiina, eivät lähteneet Britannian hiilialoitteeseen mukaan.\nKaikki eivät yhtyneet IEA:n positiivisiin näkymiin. YK:n erityisavustaja Selwin Hart muistutti, että juhliminen on liian aikaista, jos maat eivät toteuta lupauksiaan.\n”Tätä taistelua meillä ei ole varaa hävitä. Kannustan kaikkia jatkamaan kamppailua”, Hart sanoi.\nLisäksi torstaina ilmastokokouksen päälle heitti varjonsa uusi tutkimus, jonka mukaan globaalit päästöt ovat nousemassa takaisin pandemiaa edeltäviin ennätyslukemiin.


Marce, Ranska| Europcar Autovuokraamo\nEtsi toimipisteitä kaupungista Marce\nHyödynnä Europcarin erinomaisia autonvuokraustarjouksia ympäri vuoden Marce Ranska. Valitse laajasta autovalikoimastamme juuri sinulle sopivin ajoneuvo yhdestä 1 asemasta, kaupungissa Marce. Etsit sitten autonvuokrausta kohteesta Marce osana lomaa, työmatkaa tai muuta tapahtumaa, löydät varmasti tarpeidesi mukaisen ajoneuvon. Johtavana autovuokraamona olemme ylpeitä tarjoamastamme palvelusta lyhyaikaisiin ja pitkäaikaisiin vuokrauksiin, edulliseen hintaan ilman piilotettuja maksuja.\nSuosituimmat toimipisteet kaupungissa Marce\nHenkilö- ja pakettiautonvuokraus tehty helpoksi sinulle Europcar Marce toimipisteellä\nYstävällinen palvelu, uudet autot ja edulliset hinnat ovat osa jokapäiväistä palvelutarjontaamme. Löydät meiltä oikean vuokra-auton työ- ja vapaa-ajanmatkaan tai pakettiauton tarpedesi mukaan Marce toimipisteestä.\nEuropcar Marce on valmiina palvelemaan sinua. Muista aina ottaa mukaasi ajokortti, voimassa oleva luottokortti sekä id-kortti (kuten passi, mikäli vuokraat ulkomailta).\nEuropcarin vihreä ohjelma: Europcarissa ymmärrämme autonvuokrauksen ympäristövaikutukset. Siksi kannatamme kestävän kehityksen ohjelmaa, ja olemme ylpeitä siitä, että olemme ensimmäinen autovuokraamo Marce toimipisteellä, jolla on sertifioidut sitoumukset.


Näkökulman merkityksestä – Aino Kirjonen\nKirjoittanut Aino Kirjonen on 5 huhtikuun, 2022\nHarvardin Euroopan tutkimuksen keskuksen sisäpihalla seisova leijona on päässyt jo lämmittelemään kevätauringossa.\nYksi lempipuuhistani kampuksella on katsoa katsomasta päästyäni. Osa ympäristön vieraudesta on muuttunut jo tuttuudeksi, asioiksi, joihin ei enää kiinnitä huomiota, mutta yhä tulkitsen lakkaamatta myös vierautta. Yritän katsoa, keitä ihmiset ovat toisilleen, mistä he tulevat ja keitä he ovat omissa silmissään sekä mitkä ajatukset hallitsevat sitä, mihin he kääntävät katseensa, kantavat itsensä ja suuntaavat sanansa.Kaikessa tässä olen kuitenkin aina kiinni itsessäni enkä pääse irti historiastani tai tavoistani ajatella, joiden kautta katseeni kulkee minusta ulos ja tulkinnat tarttuvat mieleeni. Kenenkään katse ei ole kaikkivoipa, kaikkialle ulottuva ja kaiken ymmärtävä.\nVaikka oman tutkimukseni näkökulma Harvardiin pyrkii ymmärtämään yliopistoa opiskelijoiden silmin, en voi olla ajattelematta, kuinka monta mahdollista katsantokantaa Harvardin menneisyyteen ja nykyisyyteen olisi mahdollista omaksua. Nykypäivän Harvard ja sen kolmeen osaan jakautuva kampusalue vetää päivittäin puoleensa valtavan määrän ihmisiä, joista osa saa Harvardista tutkintonsa, osa elantonsa ja osa taustan lomakuvilleen. Yliopisto on samaan aikaan opiskelijoille paikka aikuistua, kasvaa ja kehittyä, tutkijoille haluttu ja kilpailtu työpaikka ja puhtaanapitohenkilöstölle tyhjennettäviä roskakoreja ja pölyisiä lamppuja pyyhittäväksi. Koska Harvard limittyy saumattomasti osaksi Cambridgen kaupunkia (joku voisi sanoa, että asia on päinvastoin, että Cambridge limittyy osaksi Harvardia), kampusalueet ovat myös lenkkimaasto, turistikohde ja osa työmatkaa. Ja paljon muuta.\nIhan missä tahansa ihmisten välisessä vuorovaikutuksessa, tutkijana tai ihan tavan tallaajana, on tärkeää tiedostaa näkökulmaisuus ja oman näkökulmansa rajallisuus. Tutkijana ehkä oman näkökulmansa rajallisuuden tiedostaminen on jopa vaikeampaa, sillä ihanteellisen asiantuntijan rooliin ei kuulu tietämättömyys tai rajoittuneisuus. Tämä on aika nurinkurista, sillä tutkijuuden olennainen vaatimus on mielestäni juuri kyky kurottautua kohti uutta ja antautua uteliaisuudelle sen edessä. Jos siis tutkijana sokaistuu oman ajattelunsa kaikkivoipuudesta ja ottaa pelkästään sen omaksi ohjenuorakseen, astuu auttamatta suonsilmään. Koska akateemisessa maailmassa yksillä näkökulmilla on enemmän painoarvoa kuin toisilla, paikkansa vakiinnuttaneilla on valta kaventaa muiden elintilaa tai ainakin ummistaa silmänsä. Siispä kyky oman ajattelunsa rakentavaan punnintaan on etenkin nuorten tutkijoiden kannalta elintärkeä taito, jos tutkimuksella toivotaan olevan minkäänlaista yhteiskunnallista muutospotentiaalia.\nEdellinen artikkeli Ymmärrä ja tule ymmärretyksi\nSeuraava artikkeli Loppukevään tunnelmia